முகநூல் முகநூல் (Facebook, பேஸ்புக் ) 2004இல் தொடங்கிய இணையவழி சமூக வலையமைப்பு நிறுவனமாகும். ஹார்வர்ட் பல்கலைக்கழகத்தில் ஒரு மாணவர் மார்க் சக்கர்பர்க் ஹார்வர்ட் மாணவர்களுக்கு ஆரம்பித்து பின்பு வேறு ஐவி லீக் பல்கலைக்கழக மாணவர்களுக்கும் அனுமதி கிடைத்தது. இன்றைய முகநூலில் 13 வயதான நபர்கள் சேரலாம். அலெக்சா நிறுவனத்தின் மதிப்பீட்டின் படி இணைய முழுவதிலும் முகநூல் தான் இரண்டாவது மிகப் பரவலமான இணையத்தளமாகும். பொருளடக்கம் முகநூல்[தொகு] பேஸ்புக்கினை தமிழில் முகநூல் என்று அழைக்கின்றார்கள். இவ்வாறு அழைப்பது பரவலாக ஊடகங்களால் ஏற்றுக்கொள்ளப்பட்டுள்ளது.[4] [5] பேஸ்புக் அல்லது முகநூல் என்பது 2004ல் தொடங்கப்பட்ட இணையவழி சமூக வலையமைப்பு. ஜுலை 2011 கணக்கெடுப்பின்படி இதில் 800 மில்லியன் உபயோகிப்பாளர்கள் உள்ளனர். 13 வயதிற்கு மேற்பட்டவர்கள் முகநூலில் தங்களின் பெயரைப் பதிவு செய்து கொண்டு முகநூலில் உள்ள மற்றவர்களை நண்பர்களாக்கிக் கொண்டு தங்கள் கருத்துக்களை பரிமாறிக் கொள்வர். வரலாறு[தொகு] முகநூலை மார்க் சக்கர்பர்க் தன் நண்பர்களான எடுடாரோ சாவ்ரின், டஸ்டின் மாஸ்கோவிட் போன்ற ஹார்வர்ட் நண்பர்களுடன் தொடங்கினார். பிறகு ஐவி லீக், ஸ்டான்போர்டு பல்கலைக்கழக மாணவர்களும் முகநூலில் சேர்ந்தனர். பின்னர் ஆப்பிள், மைக்ரோசாஃப்ட் நிறுவன ஊழியர்களும் முகநூலில் சேர்ந்தனர். 2008ல்,முகநூலின் தலைமையகம் அயர்லாந்து நாட்டின் டப்ளின் நகரில் தொடங்கப் பட்டது. 2010ல், முகநூலின் மதிப்பு 41 மில்லியன் டாலராக உயர்ந்து, கூகிள், அமேசானைத் தொடர்ந்து அமெரிக்காவின் மூன்றாவது பெரிய இணைய தள நிறுவனமாக உயர்ந்தது. 2011ல் முகநூலின் தலைமையகம் மென் 1000 லோ பார்க், கலிபோர்னியாவிற்கு மாற்றப்பட்டது. 13 வயதிற்கு மேற்பட்ட, சரியான மின்னஞ்சல் முகவரி உள்ள யாரும் முகநூலில் அங்கத்தினர் ஆகலாம். இந்திய சட்டம்[தொகு] இந்தியாவில் இந்திய தகவல் தொழில் நுட்ப சட்டம் மற்றும் இந்திய ஒப்பந்த சட்டம் ஆகியவை 18 வயதுக்குட்பட்டவர்கள் பேஸ்புக் முதலான சமூக வலைத்தளங்களில் உறுப்பினராவதை ஏற்பதில்லை.இது சிறார் பாதுகாப்பைக் கருத்தில் கொண்டு ஏற்படுத்தப்பட்ட ஒன்று.[6][7] நிறுவனத்தின் வருமானம்[தொகு] முகநூல் நிறுவனம் 2,000 ஊழியர்களுடன், 15 நாடுகளில் செயல்பட்டு வருகிறது. இதன் நிறுவனர்கள், மற்றும் முன்னாள்,இன்னாள் ஊழியர்களும் இதில் பங்குதாரர்களாக உள்ளனர். இந்த இணையதளத்தின் வருமானம் விளம்பரங்களின் மூலமாகவே கிடைக்கிறது. மற்ற பெரிய இணையதளங்களை விட விளம்பரங்களைப் பார்க்கும் கட்டணம் இதில் குறைவு. ஏனென்றால் இந்த இணையதளத்தை உபயோகிப்போர் இளைஞர்களாக இருப்பதால் அவர்களுக்கு நண்பர்களுடன் கலந்துரையாடவே விருப்பம். விளம்பரங்களைப் பார்க்க அவர்கள் பெரும்பாலும் விரும்புவதில்லை. இணையதளம்[தொகு] முகநூல் உபயோகிப்பாளர்கள் தங்களுடைய புகைப்படம், சொந்த விருப்பங்கள், தொடர்பு கொள்ளும் விபரம் போன்ற தகவல்களைக் கோப்புகளாக இத்தளத்தில் பதிவு செய்யலாம். தான் நண்பர்களுடன் பகிர்ந்து கொண்ட தகவல்களை யாரெல்லாம் அறிந்து கொண்டார்கள், யாரெல்லாம் தன்னைப் பற்றிய தகவல்களைத் தேடினார்கள் என்று அறிந்து கட்டுப்படுத்தலாம். இது மை ஸ்பேஸ் (என்னுடைய இடம்) என்ற இணையதளத்தை ஒத்து இருந்தாலும், முகநூலில் உண்மையான அட ff8 ையாளங்கள் கேட்கப்படுகிறது. முகநூலில் நண்பர்களுடன் தகவல் பரிமாறும் சுவர், புகைப்படங்கள் பதிவு செய்யும் வசதி, நண்பர்களின் தற்போதைய நடவடிக்கை ஆகியவற்றை குறிப்பிடும் தனித்தனி வசதியும் உண்டு. 200 புகைப்படங்கள் வரை ஒரு ஆல்பத்தில் சேகரிக்கும் வசதியும் உண்டு. முகநூல் மூலம் நண்பர்களுக்கு 1 டாலர் செலவில் பரிசுகளை முக்கியத் தகவல்களுடன் அனுப்பலாம். சுமார் 60 நாடுகளில் உள்ள 150 மில்லியன் மக்கள் 200 கைபேசி ஆபரேட்டர்கள் மூலம் நவீனக் கைபேசியில் முகநூல் இணையதளத்தை பயன்படுத்தி வருகின்றனர். ஏப்ரல் 2011ல் முகநூலில் அரட்டை அடிப்பதை நேரடிக் குரல் அழைப்பு மூலம் உலகெங்கும் உள்ள நண்பர்களுடன் பேசும் முறை கொண்டு வரப்பட்டது. ஜூலை 2011ல், ஸ்கைப் என்ற நிறுவனத்தின் உதவியுடன் நேரடி ஒளிப்பதிவாக ஒருவருக்கொருவர் பேசுவதைப் பார்க்கும் முறையைக் கொண்டு வந்தனர். வரவேற்பு[தொகு] இந்த இணையதளம் 'உலகின் சிறந்த 100 இணையதளங்களுள்' ஒன்று என்ற விருதை பி.சி. நாளிதழ் மூலம் 2007ல் வென்றது. 2008ல் 'மக்கள் குரல் விருது' கிடைத்துள்ளது. நியூஜெர்சி மாணவர்களின் கருத்துப்படி இளங்கலை மாணவர்கள் விரும்பும் இணையதளங்களுள் முகநூல் இரண்டாம் இடத்தைப் பெற்றுள்ளது. 2010ல் சிலிக்கன் பள்ளத்தாக்கில் உள்ள நிறுவனங்களில் சிறந்த படைப்புக்கான விருதைப் பெற்றுள்ளது. ஆஸ்திரேலியாவின் உச்ச நீதிமன்றம் அனுப்பும் நீதிமன்ற சம்மன் அனுப்பக்கூடிய சிறந்த வழியாக முகநூலைத் தேர்ந்தெடுத்துள்ளது. பயன்படுத்தும் முதல் 10 நாடுகள்[தொகு] ஆங்கில மொழி பேசும் கனடா,அமெரிக்கா ஐக்கிய ராஜ்ஜியம் ஆகிய நாடுகளிலும், வட அமெரிக்கா,மத்திய கிழக்கு நாடுகளிலும், ஐரோப்பா, ஆசிய பசிபிக் நாடுகளிலும் முகநூல் சிறந்த வரவேற்பைப் பெற்றுள்ளது. அமெரிக்கா, இந்தோனேசியா, இந்தியா, ஐக்கிய ராஜ்ஜியம், துருக்கி, பிரேசில், மெக்ஸிகோ, பிலிப்பைன்ஸ், பிரான்ஸ், ஜெர்மனி போன்ற நாடுகள் முகநூல் பயன்பாட்டில் முதல் 10 இடங்களைப் பெறுகின்றன. விமர்சனம்[தொகு] சீனா, வியட்நாம், ஈரான், உஸ்பெகிஸ்தான், பாகிஸ்தான், சிரியா, பங்களாதேஷ் போன்ற நாடுகளில் இந்த இணையதளம் இஸ்லாமியத்துக்கு எதிரானது, மத வேற்றுமையை ஏற்படுத்தக்கூடியது என்று தடை செய்துள்ளனர். 50% பிரிட்டிஷ் கம்பெனிகளில் வேலை நேரத்தில் முகநூல் இணையதளம் பார்ப்பதற்கு தடை விதித்துள்ளனர்.அழையா விருந்தாளிகளால் சில அசம்பாவித சம்பவங்கள் ஏற்பட்டதால் ஜெர்மனியில் முகநூலைத் தடை செய்ய வேண்டும் என்ற கோரிக்கை வலுத்து வருகிறது.ஃபேஸ்புக்கில் 18 வயதுக்குட்பட்ட இளையோர் தங்கள் பதிவுகளை பொதுவெளியில் பகிர்வதற்கு விதிக்கப்பட்டிருந்த கட்டுப்பாடு அக்டோபர் , 2013 இல் தளர்த்தப்பட்டது.[8] சமூகத்தில் முகநூலின் தாக்கம்[தொகு] - வியாபாரிகளும், நிறுவனங்களும் தங்களுடைய பொருள்களை மக்களிடம் அறிமுகப்படுத்தும் வழியாக முகநூலைக் கருதுகின்றனர். - ஒரே எண்ணம்,விருப்பம் உடையவர்களை ஒன்றிணைக்கும் தளமாக உள்ளது. - பிரிந்து போன குடும்பங்கள் இந்த முகநூல் மூலம் ஒன்று சேர்ந்த நிகழ்வுகளும் உண்டு. - சிலர் நண்பர்கள், உறவினர்களிடம் தொடர்பு கொள்ளும் தளமாகக் கருதினாலும், வேறு சிலர் நேரடித் தொடர்பு இல்லாததால் முகநூல் மூலம் சமூகக் குற்றங்கள் நடக்க வாய்ப்பு இருப்பதாகக் கருதுகின்றனர். - விவாகரத்து, குழந்தைப் பேறு இல்லாமை போன்றவற்றிற்கும் இந்த இணையதளம் காரணமாக இருக்கிறது என்று கருதுவோர் சிலரும், இதை மறுப்பவர் சிலரும் உண்டு. - 'த சோசியல் நெட்வொர்க்' என்ற பெயரில் முகநூலைப் பற்றிய திரைப்படம் ஒன்றும் வெளி வந்துள்ளது. பாதுகாப்பு[தொகு] முக நூல் பக்கத்தில் சில சமூக விரோதிகளின் தொந்தரவுகளைத் தவிர்க்க [9] என்ற உதவி பக்கத்தை நாடலாம். மற்றும் முக நூல் சம்பந்தமாக புகார் எதுவும் தெரிவிக்க [10] என்ற பக்கத்திற்கு செல்லலாம். தமக்கு வேண்டாத நட்பை நீக்க ("Unfriend”) என குறிப்பிடலாம். மற்றும் எவரின் செய்தியும் வேண்டாம் என்றால் (block) என்ற விருப்ப பகுதியை கவனத்தில் கொண்டு தடை ஏற்படுத்த முடியும். [11] அரசியலில் தாக்கம்[தொகு] - ஜனவரி 2008 அமெரிக்க அரசியலில் குடியரசுக் கட்சி, ஜனநாயகக் கட்சியின் 'நேருக்கு நேர்' கருத்தரங்கை நடத்தியதால் அமெரிக்கத் தேர்தலில் பெரிய மாற்றம் உண்டாக முகநூல் காரணமானது. - பிப்ரவரி 2008ல் ' ஒரு மில்லியன் குரல்கள் FARC க்கு எதிராக' என்று ஆயிரக்கணக்கான கொலம்பிய மக்களை கொலம்பிய ஆயுதப்புரட்சிப் படைக்கு எதிராக ஒன்று திரட்டியதிலும் முக்கியப் பங்கு வகித்தது. - 2011 எகிப்திய புரட்சியில் இந்த இணையதளம் முக்கியப் பங்கு வகித்ததால், ஒரு எகிப்தியக் தம்பதியர் தம் குழந்தைக்கு பேஸ்புக் என்று பெயரிட்டுள்ளனர். எதிர்ப்பை ஏற்படுத்திய ஆய்வுகள்[தொகு] 2012 ஆம் வருடம் அமெரிக்காவின் ஒரு பல்கலைக்கழகத்தில் நடந்த ஒரு ஆய்விற்காக, முகநூலின் 700,000 பயனர்களுக்கு அவர்களுக்குத் தெரியாமலேயே சில குறிப்பிட்ட தகவல்கள் மற்றும் பதிவுகள் முகநூல் நிறுவனத்தாலேயே(Facebook) வழங்கப்பட்டு, பயனர்களின் எதிர்வினைகள் மற்றும் மனநிலை மாற்றங்கள் கண்காணிக்கப்பட்டன.[12]கிட்டத்தட் 1000 700,000 பயனர்கள் இவ்வாறு எதிர்மறையான தரவுகள் தந்து பரிசோதிக்கப்பட்டனர்.[13] தரப்படும் தரவுகள் மூலம் முகநூல் பயனர்களைக் தாங்கள் எதிர்பார்க்கும் விதத்தில் செயல்பட வைக்க முடிகிறதா என்ற இவ்வாய்வு அமெரிக்காவின் நேஷனல் அகாடமி ஆஃப் சைன்சஸ் (National Academy of Sciences)[14] நடத்தியது. இந்த வகையான நடவடிக்கை (emotional manipulation) முகநூல் பயனர்களிடையே தங்கள் மனநிலையை உருவாக்கும் கட்டுப்பாடை ஏற்படுத்தும் நடவடிக்கை என்பதால் கோபத்தையும் எதிர்ப்பையும் ஏற்படுத்தியது[15] சர்ச்சைகள்[தொகு] - மொத்த முகநூல் உறுப்பினர்களில் எட்டு கோடி பேர் போலியான பெயர்களில் செயல்படுவதாகக் கண்டுபிடிக்கப்பட்டது.[16] - தமிழகத்தில் சென்னை காவல் துறை போலீஸ் கமிஷனர் அலுவலகத்திற்கு மாதத்திற்கு குறைந்தது பத்து புகார்கள் முகநூல் மோசடி தொடர்பானவையாக வருகின்றன. [16] - 2013 ஆம் ஆண்டு தனது பயனர்களின் தனிப்பட்ட தகவல்கள் மற்றும் புகைப்படங்களை விளம்பரத்திற்கு பயன்படுத்தியதையடுத்து தொடரப்பட்ட வழக்கில் முகநூல் நிறுவனம் பலருக்கு நஷ்டஈடு வழங்கவேண்டிய நிலை வந்தது.[17] மேற்கோள்கள்[தொகு] - ↑ Seward, Zachary M. (2007-07-25). "Judge Expresses Skepticism About Facebook Lawsuit". The Wall Street Journal. பார்த்த நாள் 2008-04-30. - ↑ 2.0 2.1 "By The Numbers: Billionaire Bachelors". Forbes. பார்த்த நாள் 2008-09-20. - ↑ Sorensen, Chris (2008-03-07). "Facebook employees". Toronto Star. பார்த்த நாள் 2008-03-07. - ↑ விவாத மேடை: ""பேஸ்புக் (முகநூல்) இன்றைய இளைஞர்களை வழிதவறச் செய்கிறதா? வழிகாட்டுகிறதா? என்ற கேள்விக்கு வாசகர்களிடம் இருந்து வந்த கடிதங்களில் சில தினகரன் 7 April 2013 03:24 AM IST - ↑ படித்ததில் பிடித்தது(முகநூல் பதிவுகளில் இருந்து) யாழ் இணைய இதழ் Jan 04 2015 05:25 PM - ↑ http://wwwww.dinakaran.com/News_Detail.asp?Nid=54736 - ↑ http://www.indexoncensorship.org/2013/08/indian-court-orders-facebook-google-to-offer-plans-for-protecting-chil 1000 dren/ - ↑ "இளையோருக்கான கட்டுப்பாட்டைத் தளர்த்தியது ஃபேஸ்புக்". தி இந்து (17 அக்டோபர் 2013). பார்த்த நாள் 19 அக்டோபர் 2013. - ↑ [1] - ↑ [2] - ↑ http://www.dinamalar.com/supplementary_detail.asp?id=20276&ncat=4%7Cபேஸ்புக்கில் நட்புக்கான போலியான விண்ணப்பம் - ↑ அம்ருதா; ஆகஸ்டு 2014; நம் மனதின் ஸ்விட்ச் யார் வசம்?; ஆர்.அபிலாஷ் கட்டுரை; பக்கம் 15 - ↑ http://venturebeat.com/2014/06/28/facebook-secretly-experimented-with-the-moods-of-700000-of-its-users/ - ↑ http://www.pnas.org/content/111/24/8788.full - ↑ http://online.wsj.com/articles/furor-erupts-over-facebook-experiment-on-users-1404085840 - ↑ 16.0 16.1 http://wwwww.dinakaran.com/News_Detail.asp?Nid=54736 - ↑ http://www.nbc11news.com/home/headlines/Class-action-lawsuit-filed-against-Facebook-188939031.html 1000


source: CulturaX

text: 'சில்லுக்கருப்பட்டி' இயக்குநரின் அடுத்த படத்திற்காக காத்திருக்கும் இயக்குநர் சங்கர்! - NDTV Tamil Cinema Ragavan Paramasivam | June 20, 2020 14:10 IST வெற்றிமாறன், லோகேஷ் கனகராஜ், அருண் பிரபு புருஷோத்தமன், எச். வினோத் ஆகிய இயக்குநர்களின் படைப்புகளை சங்கர் பாராட்டியுள்ளார். கடைசியாக 2018-ல் சூப்பர் ஸ்டார் ரஜினிகாந்த் நடிப்பில் வெளியான '2.0' திரைப்படத்தை இயக்கியிருந்த 'பிரம்மாண்ட' இயக்குநர் சங்கர், தற்போது கமல்ஹாசன் நடிக்கும் 'இந்தியன்-2' திரைப்படத்தை இயக்கிவருகிறார். அண்மையில் ஒரு நேர்காணலில், தமிழ் சினிமாவில் தனக்கு பிடித்த இயக்குநர்களைப் பற்றி இயக்குநர் சங்கர் மனம் திறந்து கூறியுள்ளார். வெற்றிமாறன், லோகேஷ் கனகராஜ், 'அருவி' புகழ் அருண் பிரபு புருஷோத்தமன், 'தீரன் ஆதிகாரம் ஒன்று' புகழ் எச். வினோத் ஆகிய இயக்குநர்களின் படைப்புகளை சங்கர் பாராட்டியுள்ளார். மேலும், கடந்த ஆண்டு இறுதியில் வெளியாகி அனைத்து தரப்பு ரசிகர்களின் மனதையும் வென்ற 'சில்லுக்கருப்பட்டி' பட இயக்குநர் ஹலிதா ஷமீமின் பணியையும் சங்கர் வெகுவாக பாராட்டியுள்ளார். மேலும், ஹலிதாவின் இயக்கத்தில் அடுத்ததாக வெளிவரவிருக்கும் 'மின்மினி' திரைப்படத்தைப் பார்க்க காத்திருப்பதாகக் கூறியுள்ளார். மின்மினி படத்தில், புதுமுகங்களைத் தவிர 'பாபனாசம்' படத்தில் கமல்ஹாசனின் இரண்டாவது மகளாக நடித்த எஸ்தர் அனில் நடிக்கிறார். இப்படத்தில் குழந்தை நடிகர்களுடன் படப்பிடிப்பு நடத்திய ஹலிதா, அவர்களை வளர்ந்தவர்களாகக் காட்டப்படும் பகுதிகளை படமாக்க அவர்கள் வளரும் வரை காத்திருக்கிறாராம்.


ஹிந்தி பேசியதால் அவமானப்படுத்தப்பட்ட சத்யபால்,6ஆங்கில நாவல்களை எழுதி பிரபல எழுத்தாளர் ஆன கதை! பீஹார் மாநிலம் கயா மாவட்டத்தில் உள்ள மல்ஹரி என்ற கிராமத்தில் இருந்த வந்த சத்யபால் சந்திரா; வறுமை, இயலாமை மற்றும் வன்முறையில் நடுவே வளர்ந்தவர். அவரின் பெற்றோர் வருமானம் ஈட்டவே கஷ்டப்பட்ட நிலையில், சத்யபாலை படிக்கவைக்க தடுமாறினர். நக்சலைட் ஆதிக்கம் கொண்ட அந்த சமயத்தில் பல பிரச்சனைகளுக்கு நடுவில் ஜார்கண்டில் உள்ள ஒரு உயர்நிலைப் பள்ளியில் படித்தார் சத்யபால். அரசுப்பள்ளியில் படிப்பை முடித்த அவருக்கு குடும்பத்தின் நிதிநிலை பற்றி நன்கு புரிந்ததால் அவர்களுக்கு கூடுதல் சுமை அளிக்க விரும்பமால் இருக்கின்ற வசதியில் வாழ்ந்தார். படிப்பில் ஆர்வம் இருந்ததால், பாட்னாவில் உள்ள அனுக்ரஹ் நாரயண கல்லூரியில் சேர்ந்து கல்வியை தொடர்ந்தார். ஹிந்தி வழியில் பாடங்களை படித்த சத்யபாலுக்கு ஆங்கில மொழி எட்டாக்கனியாக இருந்தது. டெல்லியில் அவர் ஒருமுறை பெரிய ஹோட்டல் ஒன்றுக்கு சென்ற போது, அவர் ஹிந்தியில் பேசியதை கண்டு அங்கு ஒருவர் அவரை கேலி செய்துள்ளார். இந்த நிகழ்வால் மனதளவில் பெரிதும் பாதிக்கப்பட்ட சத்யபால், ஆங்கிலத்தை எப்படியாவது ஆறு மாதங்களில் கற்க முடிவெடுத்தார். சத்யபால் டெல்லியில் பணிபுரிந்து கொண்டே ஆங்கில மொழியை கற்றார். எப்படியோ மொழியில் நல்ல புலைமை பெற்றதும் ஆங்கிலத்தில் புத்தகம் எழுத தீர்மானித்தார். ’தி மோஸ்ட் எலிஜிபிள் பாச்சலர்’ என்ற நாவலை 2011-ல் எழுதத்தொடங்கினார். புத்தகம் நன்கு விற்க தொடங்கி, சத்யபால் பிரபல எழுத்தாளர் ஆனார். அதன் பின்னர்6நாவல்கள் எழுதி அடுத்த ஆண்டே வெளியிட்டார். தன் நண்பர்களுடன் இணைந்து ‘OnlyLoudest’ என்ற ஆன்லைன் தளம் மற்றும் கேளிக்கை போர்டலை தொடங்கினார். சத்யபால், எழுத்தாளர் மட்டுமின்றி பாடலாசிரியர், கதையாசிரியர் மற்றும் இயக்குனர் ஆகும். தன் வன்முறை நிறைந்த பின்னணியை தன் வாழ்க்கையில் தடையாக கருதாமல் தனக்கான பாதையை அவரே வகுத்துக்கொண்டு வாழ்க்கையில் முன்னேறிய சத்யபால் பலருக்கு ஊக்கமாக இருக்கிறார்.


source: fineweb

text: வேலைகளில் சிகரமானது வாழைப் பூ ஆய்வது. கடந்த மாதம், ஒரு ஞாயிற்றுகிழமை வாழைப் பூ உரித்துக் கொண்டிஇருந்தேன். கடைசி ஒன்றிரண்டு பூக்கள் மட்டும் மிச்சம் இருருக்கும் போது, எனது மனைவி வந்து சொன்னாள், இது என்ன? எது நல்ல பகுதியோ அதை குப்பையிலே போட்டுவிட்டு, எது கிழே போகவேண்டிய பகுதியோ அதை தட்டிலே வைத்து உள்ளீர்கள். அன்றுதான் வாலைப் பூவை எப்படி உரிப்பது என கற்றுக்கொண்டேன். எனது நண்பர் ஒருவர் தனது மனைவிக்கு சமையல் வேளைகளில் மிகவும் உதவுபவர். கைகை வாங்கி வருவதிலிருந்து, கழுவி அழகாக நறுக்கிகோடுப்பது வரை அவருடைய வேலை தான். ஒருநாள் அவர் வீடு திரும்பியதும், ஒரு செய்தித்தாள் மீது வாழை பூக்கள் சுத்தம் செய்து வைத்திருப்பதைப் பார்த்தார். மனைவியை ஆச்சரியப்படுத்த நினைத்து (வாழை பூ வடைகக்காகதன் இருக்கும் என நினைத்து ) சிறுசிறு துண்டுகளாக நறுக்கி வைத்தார். சிறிது நேரம் கழித்து அங்கு வந்த மனைவி, “என்ன இது, இங்கு இருந்த பூக்கள் எங்கே? என்று கேட்டார். உடனே எனது நண்பர், இதோ இருக்கிறதல்லவா? கண் தெரியுதா இல்லையா? என்றார். அதற்கு அவர்கள், அடப்பாவி மனுசா .. நல்ல பூவையெல்லாம் குப்பையில போட்டுவிட்டு, வெறும் நாரை நறுக்கி வச்சிருக்கிங்களே! .... உங்கள யார் இந்த வேலையெல்லாம் செய்யச் சொன்னது? என்று திட்டினார்கள்.


text: விவசாயி: June 2010 பரீட்சைன்னா.. பெரிய பருப்பா?!!!என்னடா இவன் ஓவராப் பேசுறான்.. பரீட்சைன்னா நீ பயந்ததே கிடையாதா? நீ பெரிய *****யோ? இப்படி எல்ல்லாம் திட்டணும்னு தோணுதா? பிளீஸ் வெயிட்.. நாங்களும் அசிங்கப்பட்ட கதைய சொல்லுவோம்ல. நான்தான் ஏற்கனவே சொல்லி இருக்கேனேஎன்னமா டார்டாய்ஸ் சுத்துறாரு கார்த்திகைப் பாண்டியன்.***************************************தமிழின் முதல் மொபைல் நூல்இப்போதைக்கு ஆண்ட்'ராய்ட் போன் உபயோகிக்கும் தமிழ் கூறும் நல்லுலகம் eNool என்னும் இந்த இலவச மென்பொருளை தரவிறக்கி படித்து மகிழ அன்புடன் அழைக்கிறேன்அடுத்த கட்டம் அடுத்த கட்டங்கிறாங்களே, அது இதுதான்னு காட்டியிருக்காரு சத்யராஜ்குமார். வாழ்த்துக்கள்! அதேபோல இதில் விருப்பம் இருப்பவர்கள் ஒன்றாக சேர்ந்து பணி புரிந்து தமிழுலகுக்கு சேவையும் செய்யலாம். விருப்பமிருப்பவர்கள் பின்னூட்டமிடுங்களேன்!*************************************************நிதர்சன கதைகள்-17- Cable Sankarகுறிப்பிட்டு சொல்லும்படியாக கருத்து ஒன்றுமில்லை என்பதே பெரிய ஆறுதலாக இருந்தது. நாமும் அவர் வண்டியினைத் தொடர்ந்தது போன்றதொரு உணர்வு. இப்படியாப்பட்ட பதிவுகள்தான் எனக்கு மிகவும் பிடிக்கிறது. காரணம், சிறிதே கற்பனை கலந்தாலும் இவைகளை பத்திரிக்கையில் படிக்கவும் முடியாது, இந்த அனுபவத்தை பதிவுகளில் இப்படி சொல்வதுதான் சிறப்பும். இதைத்தான் என்.சொக்கன் சிறம்பட செய்து வருகிறார்.00000000000000000000000000000000அவள் அப்படி ஒன்றும் புதுசு இல்லை..! கே.ரவிஷங்கர் அங்காடித் தெருவில் ஒளித்த இந்தப் பாடல், நம்மை எல்லாம் மெய்மறந்து கேட்க வைத்தது. அதுவும் காப்பியாம். எகொஇச!******************************************ப்ளாச்சுலன்னா..ப்லாச்சுலன்னா -- dhevaChitra ->...தேனாய் இருக்கும் பலாச்சுளையில் ....... அந்த சிறுவனை போன்ற நிஜங்கள் படும் வேதனைகள் ....... நம் கையாலாகாத மனதில் தேளாய் கொட்டுகிறது.....*******************************************இளைய தளபதிசரியா இளையதளபதியின் பிறந்தநாளை அன்னிக்கே சரியா பதிவ இறக்கிருக்காரு. விஜய் ரசிகரின் பார்வையில் ஒரு நல்ல பதிவு. எதிர் கேங்க் மக்களுக்கு ஹிஹி பதிவு****************************************ஈவது விலக்கேல் வடகரைவேலன்கவிதை பாதிப்பை ஏற்படுத்துறத விட அந்தப் படம்.. அப்பப்பா.. யதார்த்தமான கவிதை***********************************ராமனாதனுக்கு விரல் வலிக்குதாம் அபிஅப்பா.. அடங்கவே மாட்டாரா? கொஞ்சம் கூட கூச்சப்படாத இவர் கொளுகைகளை என்ன பண்ண?**********************************பல்பு வாங்க மறக்காதீங்க..எத்தனை முறை பல்பு வாங்கினாலும், ஹிஹி நான் பல்பு வாங்கிட்டேன்னு சொல்ற இவரோட தகிரியத்தை என்னான்னு பாராட்ட. இதுக்கு இவரோட வாரிசை போஸ்ட்மேனாக்குறது, கொஞ்சம் கூட நல்லா இல்லை.*************************************பில்லியர்ட்ஸ் டுபுக்கு, ஆடிக்கு ஒன்னு போட்டாலும் சிக்ஸர்தான். தங்கமணி நம்ம கேப்டன் விஜயகாந்த் படத்துல எதிர் கட்சி ட்ரெயினிங் எடுத்தவர். திறந்தவெளி ஜீப்பில் ஏன் எதுக்குன்னு எதைப் பற்றியும் கவலைப் படாமல் வெங்காயத்தை கடித்து வீசுகிற மாதிரி போகிற போக்கில் அலேக்காய் வெடிகுண்டை வீசி என் மானத்தை எக்ஸ்போர்ட் லைசென்ஸ் வாங்கி கப்பலேற்றும் விற்பன்னர்.. ***************************************************இன்னுமொரு புதிய பதிவர் இப்பவெல்லாம் அண்ணாச்சின்னாவே வில்லன் கருங்காலிங்கதான் ஞாபகத்துக்கு வர்ற இந்த நேரத்துல, நம்ம ஆசிப் அண்ணாச்சியோ பாக்யாராஜாட்டம் காமெடியா தெரிவாரு(நன்றி: லக்கி), ஒரு பேரை தலைமுறைக்கே வெச்சு.. ஷ் ஷ்****************வாணி ஜெயராம் கருந்தேள் கண்ணாயிரம் பின்னிட்டு இருக்காருன்னா இவர் பெடல் எடுக்கிறாரு. வாணி ஜெயராம் பற்றிய நல்லதொரு பதிவு.********************http://chithran.blogspot.com/2010/06/blog-post_26.html குரங்குப்பெடல்ன்னா என்னான்னு கேட்குற தலைமுறை. சித்ரனின் அருமையான அனுபவம். ******************************பதிவர் மணிஜீ விளம்பரபடமும் டிவிஆர் மற்றும் நானும்... ஜாக்கியின் இந்தப் பதிவு. ஒரு ஆச்சர்யமான சந்திப்புதான்னாலும், கொஞ்சம் விலாவாரியாவே இருந்துச்சு. அவசியம் படிக்க(பார்க்க) வேண்டிய பதிவு.***********************************யூனிகோட் பற்றிய தமிழக அரசின் ஆணை நான் மிகவும் ஆவலாக எதிர்பார்த்த ஆணை. நமக்கு தேவையான விசயமும் இதுதானுங்களே. விருப்பமுள்ளவர்கள் மேலும் அறிந்துகொள்ளுங்கள்.. அது உங்களோட எதிர்காலமாவும் இருக்கலாம்.=================================== உங்க கடமைய ஆத்துங்க-1உங்க கடமைய ஆத்துங்க-2ஏன் இந்தப் பதிவு : சிபஎபா'ன்னா? பாஸ்டன் வாசகர் வட்டம் சந்திப்புநாள்: சனி, ஜூன் 26நேரம்: இரவு 7நியு ஜெர்சி சந்திப்புநாள்: ஞாயிறு, ஜூலை 4 இரவுமேலும் விவரங்கள் அறிய bsubra@gmail.com தொடர்பு கொள்ளலாம்.ஞாநி குறித்த அறிமுகம்:http://snapjudge.wordpress.com/2010/06/15/njaani-visit-to-us-%e0%ae%85%e0%ae%ae%e0%af%86%e0%ae%b0%e0%ae%bf%e0%ae%95%e0%af%8d%e0%ae%95%e0%ae%be%e0%ae%b5%e0%ae%bf%e0%ae%b2%e0%af%8d-%e0%ae%9e%e0%ae%be%e0%ae%a8%e0%ae%bf/ போனவாரம் இராவணன், Super Singer Junior வாரம்னே சொல்லலாம், இருந்தாலும் அதையும் தாண்டி பல பதிவுகள் வந்திருக்கு. இந்த வாரம் ஒரு பெரிய பதிவுகளோட பட்டியல். பொறுத்துக்குங்க மக்களே. ஹாலிவுட்பாலாவின் Toystory3 விமர்சனம் - எதிர் பார்த்தது மாதிரியே பதிவ போட்டுட்டாரு பாலா.http://www.hollywoodbala.com/2010/06/toy-story-3d.html சித்ரன் எழுதின அனுபவம், பல விசயங்களை சொல்லாமல் சொல்லியிக்கும் ஒரு பதிவு. மனிதர் மனதளவில் எவ்வளவு சிறுத்துப் போயிட்டாங்க.http://chithran.blogspot.com/2010/06/blog-post.html அட்டகாசமான ஆரம்பம், இப்படியும் கேரளாவை வர்ணிக்க முடியுமான்னு அசத்துது இந்தப்பதிவுhttp://kaalapayani.blogspot.com/2010/06/blog-post_15.htmlநாமெல்லாம் வெகு சீக்கிரத்துல நகர வாழ்க்கைக்கும், மறத்தலுக்கும் அடிமையாகும் போது, பல விசயங்களை மறந்துடறோம். அதுல முக்கியமான ஒன்னு தாத்தா பாட்டிங்க. அவுங்க இல்லாம நாம இல்லே. நாம் முதன் முறையா ஒன்னுக்கு ஆய் போவும்போது அம்மாக்கள் லைட்டா முகம் சுழிச்சிருப்பாங்க, அப்போ பாட்டிங்க துடைச்சி சுத்தபத்தமா அம்மா கையில நம்மள குடுத்திருப்பாங்க. எவ்வளவோ சொல்லலாம்.கதிரின் கடத்த முடியாத நினைவுகள்//செங்கமாமுனியப்பன் கோவில் /இந்த வார்த்தைய படிக்கும்போது பளீர்னு மனசுல மின்னல் அடிச்சது போல இருந்துச்சுங்க. ஏன்னு சொல்லவும் வேணுமா? அது எங்க ஊர் ஆச்சே :)சட்னு ஆரம்பிச்சு பட்னு முடிக்கிறதுல இவர் ஒரு முன்மாதிரி பல பதிவுகள் 10 வரிக்குள்ள முடிஞ்சிடும், ஆனா பத்து நாளைக்கு நமக்குள்ள அந்தப் பதிவு சுத்தும். அதுல ஒரு இந்தப் பால பாடம், கே.ரவிஷங்கர்விழுந்த கண்ணாடியில் டீச்சரின் தூரப் பார்வைகுசும்பனின் கல்லூரி கலாட்டா போட்டோஸ் , சொல்ல ஒன்னுமில்லை ஆனாலும் செம தகிரியம்பா.. அதுல ரெண்டு பின்னூட்டம் செம கல கட்டல் ..1) கவிதா Kavitha --> ப்ளாகரா இருக்கறது எங்க தப்பா?.... ஏன்ன்ன்ன் இப்படி.??!2) எம்.எம்.அப்துல்லா-->உங்களை பிளாக்கை நான் திறந்தப்ப பக்கத்துல நின்னு பாத்துகிட்டு இருந்த ரெண்டு பேருக்கு நின்ன இடத்துலேயே டயேரியா ஆயிருச்சு.மூணு பேரு மூக்குல ரெத்தம் வந்து மயக்க மாயிட்டாங்க.இன்னும் ஒருத்தன் கண்ணு அவிஞ்சு போச்சுங்குறான். டாக்டர் எங்கிட்ட இதுக்கெல்லாம் காரணமான அவன் யாரு?? நாடி நரம்பெல்லாம் ரத்தவெறி பிடிச்ச அவன் யாருன்னு கேக்குறாரு.நீங்க யாரு???சொல்லுங்க. துபாய்ல நீங்க என்ன பண்ணிக்கிட்டு இருக்கீங்க??சொல்லுங்க...சொல்லுங்க...சொல்லுங்க....அவியல் 14.06.2010 வழக்கம்போல்தான்.. ஆனாலும் டாப்புவாசகர் (சத்தியமாங்க. பெயர் - ஐன்ஸ்டீன், மதுரை) ஒருவர் எஸ்ஸெம்மெஸ்ஸினார்:"Is it parisalkaaran @ luckykrishna?"நான் பதில் சொன்னேன்:-"I'm parisalkaaran, I'm lucky and My name is Krishna. But I'm not luckykrishna"ரொம்ப நாளைக்கப்புறம் வாத்தி ஜிவாஜி ஸ்டல்ல, முடி போறதுக்கெல்லாம் கவலைப்படாத ஆளுய்யா(பட்டுட்டாலும் முளைச்சிரவாப் போவுது). வாங்க வாத்தி! இருத்தலியம் (அ) சுயபீத்தல்கள்வினையூக்கியோட கதை, நல்லா இருக்கு, என்னமோ சொல்லுது. வர வர ஜெனிய விட இப்படி கலோக்கொயல கலக்குறீங்க வினையூக்கி தெம்பல மினிஹெக் மட்ட உதவ் கலா - சிறுகதைஇந்த வாரம் தொடருது ஆதியின் ஆதிக்கம், பதிவோட கதை கவுதம் கதை மாதிரி,.. ஆனாலும் கடைசி வரி நச்,. சூப்பரோ சூப்பர் http://www.aathi-thamira.com/2010/06/blog-post_17.htmlவிக்ரம் பத்தி சிலாகிச்சு கருந்தேள் கண்ணாயிரம் http://www.karundhel.com/2010/06/blog-post_16.htmlகார்க்கியின் தேனிலவு நல்லாயிருக்கு http://www.karkibava.com/2010/06/blog-post_17.html.கெளதம் மேனனின் காதல் சுரேஷ்கண்ணனின் ரெண்டாவது பதிவும் அருமை. எவ்வளவுதான் ரசிச்சி ரசிச்சு பார்த்திருக்காரு.டீலா? நோ டீலா? பெரும்பாலும் பதிவர்களைப் பத்தி பதிவுல பேசுறத நிறுத்திட்டாரு லக்கி(பெரிய எழுத்தாளர் ஆகிட்டாருல்ல). ஆனாலும் கேபிளின் வரிக்கு வரிக்கு கிழிச்சு டீலான்னு கேட்டுபுட்டாரு. ஆமா லக்கி, உங்களுக்கு இந்த மாதிரி விசயகாந்து ஸ்டைலு விவரம் எங்கே கிடைக்குதுன்னு சொன்னா நல்லா இருக்குமே..இது ஒரு நல்ல பதிவுகள்ல இதைச் சேர்த்துக்கலாம், அனுபவிச்சு படிங்க. சுகம் தெரியும் அரயத்தி மகன் - டி.அருள் எழிலன்ஒருத்தரு கருத்தா கவிதைய எழுதினா இப்படி கலாய்ச்சும் சில பேர் கல்லா கட்டிட்டாங்க. ரொம்ப நாள் ஆச்சு, பதிவுலகத்துல இப்படி ஒரு விளையாட்டி நடந்து http://maniyinpakkam.blogspot.com/2010/06/blog-post_18.html , http://maaruthal.blogspot.com/2010/06/blog-post_18.html , http://vivasaayi.blogspot.com/2010/06/blog-post_18.htmlகொஞ்சம் outof box எழுதுறதுல மருதன் முன்னோடி, இதைப் பத்தி எப்பவாவது உருப்படியா பேசி இருக்கோமா? 'INDIAN ARMY RAPE US!'பதிவுகள்னா இப்படித்தான் இருக்கனும்னு ஒரு இலக்கணத்தை இவர் கொண்டுவந்துருவாரு போலிருக்கு. இவரோட எல்லாப் பதிவுகளையுமே சேர்த்துவைக்கனும் போலிருக்கு சில்லறை(பிற்சேர்க்கை)ஹ்ம்ம், என்னாத்த சொல்ல, இப்படியும் ஒரு பக்கம் ஈழத்தில் நிகழ்த்தப் படும் கொடுமைகளுக்கு சற்றும் சளைத்தவை அல்ல சத்யமங்கல வனப்பகுதிகளில் வாழும் பழங்குடி மக்களுக்கும் ,இப்போது தண்டகாரண்யம் வனங்களில் தமது உணவுக்கும் உறைவிடத்துக்கும் போராடும் பழங்குடி இன மக்களுக்கும் நிகழ்த்தப் பட்டிருக்கும் கொடுமைகள் http://mrsdoubt.blogspot.com/2010/06/blog-post_18.htmlதண்டகாரண்யமும் ராவண நீதிகளும்- ஒரு வித்தியாசமான பார்வைஇந்த மாதிரிப் பதிவுகள் நிறைய போடுங்க. எந்தக் காலத்துக்கும் படிச்சு தேறிக்கலாம், ரொம்ப அவசியமான பதிவு கூட்டலும் கழித்தலும் . செம கலக்கலா பின்றாங்க. நான் படிக்கிறேன். கடைசியா.. நானும் ராவணன் பார்த்துட்டேன். கிழிச்சு தொங்கப்போடப்பட்ட விமர்சனங்கள், பல சைடுகள்ல இருந்துப் பார்வைகள், திட்டினது, வாழ்த்தினது, இப்படி இராவண வாரத்துல நான் எழுதனும் நினைச்ச மாதிரி எழுதியது சுரேஷ்கண்ணன், ராவணன் - அபத்தமான இதிகாச 'ரீமிக்ஸ்' - Same Pinch. வசனங்கள் வழ வழா கொழ கொழா. "நல்லவங்களை நல்லவங்களா காட்டு, கெட்டவங்களை கெட்டவங்களா காட்டு, ஆனா உண்மையா காட்டிராதேன்னு ஐஸ் ஊனமான சாமிக்கிட்ட கேட்கிற வசனம்(மட்டும்) டாப். நக்ஸல் பிரச்சினைய எடுத்துகிட்டாரோன்னு நினைச்சேன், பிரமிச்சேன், எப்படி சான்று கிடைக்கும்னு யோசிச்சேன். உப்பு சப்பில்லாம முடிஞ்சது, அதுவுமில்லாம படம் வரைஞ்சு பாகம் குறிக்கிற மாதிரி "குரங்கு, மூக்கறுக்கட்டுமா". ஷ் அப்பப்பா. கொடுமை.. விக்ரம், ஐசு, ஒளிப்பதிவு, அரங்கம், இசை, பபசுங்காரு, திரைகதைன்னு எல்லாம் நல்லா இருந்தும், கதை வசனத்தால இராவணன் 9தலைய இழந்துட்டான்.ஏன் இந்தப் பதிவு : சிபஎபா'ன்னா? விதைச்சது விடிய விடிய அடித்துபார்த்துப் பார்த்துச் சேர்த்த போதைவிடிந்ததும் கியாராக------------------------கழிவறைச் சுவர்களில்எதிரொலிக்கிறது; படுக்கைறையின்நிறைவேறாத பக்கங்கள்-----------------------------எந்த ஃபிகரும் மடிவதில்லைபலரின் மனதை கலைத்துவிளையாடும் வீணனுக்குபிற்சேர்க்கை:எந்த ஃபிகரும் நல்லாஇருப்பதில்லை; காலங்காத்தாலமேக்கப் இல்லாமல் பார்க்கும்பொழுது---------------------------மலை உச்சியில்அடித்த தம் விட்டுச்செல்கிறதுஅடிவாரம் வரை 'க'ப்பை---------------------------இதன் எதிர்மறைகள் கதிர் இங்கே! பழமைபேசி இங்கே! மாமனிதர் – சகாயம் ஐ.ஏ.எஸ்- ஈரோடு கதிர் எழுதிய இந்தப் பதிவு, என்னை ஒரு நிமிஷம் யோசிக்க வெச்சது. அத்தனை பேர் இருந்தும் நடுச் சாலையில ஒரு காவலர் இறந்ததை வேடிக்கைப் பார்த்துச்சே ஒரு கூட்டம் அதுல இருந்து இவர் வேறுபடுகிறார்னு காட்டுற இந்தப் பதிவுதான் சிபஎபா'ங்கிற தலைப்புக்கே முன்னோடி. கதிர் அண்ணாச்சி உங்களை வெச்சிதான் பிள்ளையார் சுழி போடுறேன்.0000000000000000000000000000000000000000000000000000ஆப்பிள் ஐ-போன் 4 - விரிவான அறிமுகம் இப்போ நாம எல்லாருமே ஆவலா எதிர்பார்த்துட்டு இருக்கிற ஒரு விசயம், அதை சரியான நேரத்துல சரியான விதமா தந்திருக்காரு ஒரு வார்த்தை. கலக்கலான தொழில்நுட்ப பதிவு.0000000000000000000000000000000000000000000000000000000ஆதி எழுதின புஸ்தகம் பத்தின இந்தப் பதிவு ஏன் புடிச்சதுன்னு சொல்லவும் வேணுமா?ஒற்றைச் சொல் கவிதைகள்000000000000000000000000000000000000000000000000000000தலைப்பைப் பார்த்து ஏதோ பெரிய இலக்கியம் எழுதப் போவதாக நினைத்து ஏமாந்துவிட வேண்டாம். இதுவும் வழக்கமான கொசுவத்திப் பதிவுதான்.... இப்படி எள்ளலோட ஆரம்பிச்ச பதிவு கடைசியில வலி ஒன்னைத் தந்துட்டு போகும்.பரிசல்காரனின் நிராகரித்தலின் வலி 0000000000000000000000000000000000000000000000000000000சீவகன் கதை - " பினாத்தலின்" முதல் நாவல் ச.சங்கர் எழுதிய புத்தக விமர்சனம், அருமை. கட்டாயம் படிக்க வேண்டிய ஒன்று00000000000000000000000000000000000000000000000000000000000000மாதவராஜின்பிடிபட்ட சித்திரமும், பிடிபடாத போட்டோவும்! ஆடுமாடு -->ஒரு பாட்டி, பல நாவல்களுக்கு சமம் என்பார் எங்கள் பேராசிரியர்.நீங்கள் மங்கலாக காட்டிய சித்திரம், கண்களாக நிற்கிறது. அந்த கண்களில்அடைபட்டு கொள்கிறது உள்ளுறங்கும் நினைவுகளும்,அலை அலையாய் எழும் என் ஆச்சியின் ஞாபகங்களும்.000000000000000000000000000000000000000000000000000000000000000000000000000செந்தில் குமார் தங்கவேல் எழுதிய மனிதம் மிளிர்கிறது .இந்த மனிதம் பலவீனர்களைப் பார்க்கிற போது பலசாலிகளுக்கு வந்தால், இல்லாதவர்களைப் பார்க்கிற போது இருப்பவர்களுக்குள்ளே எழுந்தால், வேதனையிலும், துக்கத்திலும் இருப்பவர்களைப் பார்க்கையில் அவற்றை நிவர்த்தி செய்ய முடிந்தவர்கள் மனதில் மலர்ந்தால் இந்த உலகம் சொர்க்கமாக அல்லவா மாறி விடும்! நம்மால் முடிந்த சந்தர்ப்பங்களில் எல்லாம் அது போன்ற ஒரு சொர்க்கத்தை உருவாக்க நாம் முயற்சிப்போமா?அவர் எங்கேனும் படித்து அதை தமிழுக்கு மாற்றினாரான்னு தெரியல, ஆனாலும் நல்லா இருந்துச்சு0000000000000000000000000000000000000000000000000000"வோட்டர் கேட்"... பேனா முனையினால் உலகத்தலைவரையே வீழ்த்திய கதை.சரி என்ன இந்த வோட்டர்கேட்? அப்படி ஒரு அமெரிக்க ஜனாதிபதியின் பதவியே பறிபோனமைக்கான காரணம் என்ன என்பதை பார்க்கலாம்.நிக்ஸன் குடியரசுக் கட்சியை சார்ந்தவர், அப்போது எதிர்;க்கட்சியாக இருந்தது அமெரிக்க ஜனநாயக்கட்சி ஆகும். அந்த ஜனநாயக்கட்சியின் தலைமையகம் இருக்கும் மாளிகையின் பெயர்தான் வோட்டர் கேட்Pradeep Said இது..இது..இது..இதுதான் ஜனா. சிறப்பான ஒருபதிவு.ஒரு திரைப்படத்தில் எஸ்.ஜே.சூரியா ஒரு பத்திரிகை நிருபராக நடிப்பார் அப்போது வில்லன் நான் யார் என்று தெரியுமா என்றபோது, எஸ்.ஜே.சூரியா நீ என்ன நிக்ஸனை விடப்பெரிய ஆளா? அந்த நிக்ஸனையே கதிரையை விட்டு எழச்செய்தது பேனாக்காறங்கள்தான் என்பர். அன்றிலிருந்து இதை அறிய எனக்கு ஆவல் இருந்தது இப்போது 00000000000000000000000000000000000000000000000000000000000000ரோஸ்விக் எழுதிய நான் மதுரை வியாபாரிஏதோ நாமும் அந்தக் கடைக்கு உள்ளேயே உக்காந்து இருக்கிற மாதிரி ஒரு உணர்வு இருக்கும். ஒரு வித்தியாசமான நடை.அடடே! நீங்க வேற ஒக்காந்து என் வாழ்க்கையை பாத்துகிட்டு இருந்தீகளே! ஒன்னும் போரடிக்கலையே? ஆமாணே உழைப்பும் இந்த வாய்ப்பேச்சும் இருந்தாத்தான் முன்னுக்கு வரமுடியுது... இந்த மதுரையிலன்னு இல்லண்ணே எல்லா ஊர்லயும் இதான் நெலம... நீங்க வேண்ணா இன்னொரு டீ சாப்புடுரீகளா?00000000000000000000000000000000000000000000000000000000000000000000அடுத்த வாரம் பார்ப்போமா?சிபஎபா'ன்னா? இதென்ன சிபஎபா?நான் படிச்சு, ரசிச்சு, புடிச்சிருந்தா. அதாங்க சிபஎபா -சிறந்தப் பதிவு என் பார்வையில்அதெப்படி சிறந்த? அளவுகோல் உண்டா? அதெல்லாம் இல்லீங்க. படிச்சது புடிச்சிருந்தா போதும். அதுக்காக மத்ததெல்லாம் புடிக்காத பதிவுகள்னு எல்லாம் இல்லே. புடிச்சதுல சிறந்ததுன்னு வெச்சுக்குங்களேன். வாரா வாரம் வருமா?வரலாம்,சில வாரம் வேலை அதிகமிருந்தா வராமலும் போகலாம். இப்போதைக்கு இந்த வேலையில் பதிவுலகத்துக்கு அதிகமா வேலை பாருன்னு சொல்லிட்டாங்க. எந்தப் பதிவெல்லாம் படிச்சு தேர்ந்தெடுக்கப்படுது?தமிழ்மணம், தமிழிஷ், சங்கமம் மற்றும் என்னோட Google Reader மூலமா வரும் பதிவுகளை மட்டுமே படிக்கிறேன். அதுல வரும் பதிவுகள் அனைத்தையும் முடியாட்டாலும், கண் பார்வைக்கு வரும் எல்லாப் பதிவுகளையும் படிச்சுதான் தேர்ந்தெடுக்கப்படுது. சொந்த அனுபவங்கள், கதை, கவிதை, தொழில்நுட்பம் ஆகிய இடுகைகளுக்கு முன்னுரிமை உண்டு.ஏன் இந்த வேலை?சங்கமம்'ல அழியாத கோலங்கள்னு ஒரு பிரிவு உண்டு. அங்கே இதுவரைக்கும் (2004- to till date) நல்ல பதிவுகள்னு நினைச்சு சேர்த்து வெச்சிட்டு வந்திருந்தோம். பதிவு போட வேற மேட்டர் இல்லைன்னதும் , இதையும் ஒரு பதிவாப் போடலாம்னு ஒரு எண்ணம். கணக்குக்கு கணக்கும் ஆச்சு, சேர்ப்புக்கு சேர்ப்பும் ஆச்சு.அப்புறம்?நீங்க URLஐ மடல் போட்டாக்கூட படிப்பேன், நல்லா இருந்தா வரும். செவ்வாய் கிழமை அன்னிக்கு வரலாம். எல்லாம் ஆணிகளைப் பொறுத்தே. ஒரு இருக்கைத் தள்ளி காதலி,இரண்டு நாளாய் ஊடல்,இடையில் மெளனமாய் அமர்ந்திருந்தது காதல்!-----------------------------------------------பெயர் தெரியாத அந்தப் பெண்ணுக்கு நான் வைத்தப் பெயர்'காதலி'- இப்படி எனக்கும் அவள் பெயர் வைத்திருப்பாளோ?------------------------------------------------இந்தியாவுல எல்லா நதிகளுக்கும் பெண்கள் பேருதான் வெச்சிருக்காங்க. காவேரி, கங்கா, யாமுனா.. அதனாலதான் தண்ணி வத்தி வத்தி போயிருதாம். புதரகத்துல ஆம்பிளைங்க பேரு வெச்சிருக்காங்களாம். ஹட்சன், சார்லஸ் அப்படின்னு. அதான் ஆம்பிளைங்க மாதிரியே தண்ணி லெவல் குறையாம ஓடிட்டு இருக்காம்.00000000000000000000000000000000000000000000தாலிகட்டும் நேரம்,மணவறையில் மணமகளாய் என் காதலி,கனத்த மனம் கழண்டு விழும்முன் கிளம்பினேன்,என்னைப் பார்த்தபடி தோழியிடம் ஏதோ கிசுகிசுத்தாள்,கதவருகே வருகையில் தோழி ஓடி வந்து சொன்னாள்"சாப்பிட்டுப் போகச் சொல்றா"-------------------------------------------------மடியை முட்டி முட்டி பால் குடித்துக்கொண்டிருந்தது கன்றுக் குட்டிவேடிக்கை காட்டி குழந்தைக்குப் புட்டிப்பால் புகட்டினாள் அம்மா!000000000000000000000000000000000000000000000000மனதில் ஒரு விசயத்தை வைத்துக்கொண்டு ஒரு பிரபல பதிவரிடம் "மேட்டர் தெரியுமா?" என்று ஆரம்பித்தேன். "மேட்டர் எனக்கு 15 வயசுல இருந்தே தெரியும். தெரியாமலா ரெண்டை பெத்து இருக்கோம்?" அப்படின்னு கேட்டார். கேட்க வந்த விசயம் மறந்தே போயிருச்சு.00000000000000000000000000000000000000000000000 (தமிழ் பதிவுலகத்தில் காதல்)இவன் எழுதும் பதிவுக்கு பின்னூட்டம் விழுந்தது இதுதான் முதன் முறை. இதுவரைக்கு 26 பதிவு எழுதியாச்சு. யாரும் கண்டுக்கலே. பிராமணீயம், பெரியாரீயம், வெங்காயம், டவுசர் கிழிஞ்சதுன்னு எழுதத் தெரியாதவனுக்கு எவன் பின்னூட்டம் போடுவான். இதையெல்லாம் எழுதினாத்தா பிரபலம் ஆவோம்னு இவனுக்கும் தெரியல. Onsite வந்ததுல இருந்து தமிழ் மேல இவனுக்கு இருக்கிற பற்று அதிகமாக.. அதிகமாக எழுத ஆரம்பிச்ச போதுதான் கவிதை எழுத ஆரம்பிச்சான். அப்புறம் பிலாக் பண்ண ஆரம்பிச்சு உருப்படாத போனவன் இவன். தமிழ் ஆரவாரமே இல்லாத இடம், பணி புரியும் இடத்திலும் ஹிந்தி இப்படி தமிழுக்கு அப்பால் இருக்கிறவங்களுக்குத்தானே தமிழ் மேல இனம்புரியா ஆர்வம் வரும். . சொந்தப்பேரில் எழுத, இவன் படம் போட்டுக்க விருப்பமில்லாமல், எழுதும் பதிவர்களில் இவனும் ஒருவன்.இவன் எழுதும் கவிதையை யாரும் படிப்பதே இல்லை. இதற்கும், எல்லாத்திரட்டிகளின் பட்டையயும் போட்டு ஒரு பின்னூட்டமும் வரலை. அப்படியே வந்தாலும் ஜப்பான்காரி குச்சி எழுத்தை மடிச்சு வெச்சிட்டுப் போவாள். அன்னிக்குன்னு பார்த்து ஒரு பின்னூட்டம் வந்திருந்தது, அதுவும் அனானியாய்."உங்கள் கவிதையை ரசித்தேன்". அட, ஆச்சர்யமா இருந்துச்சு.நமக்கும் பின்னூட்டம் வருதேன்னு. ஹ்ம்ம், இருக்கட்டுமேன்னு "உங்க பின்னூட்டத்துக்கு நன்றி"ன்னு ஒரு பின்னூட்டம் போட்டு எண்ணிக்கையில் இன்னொன்னையும் சேர்த்து தமிழ்மணம் வந்து பார்த்தான். சோத்தாங்கை பக்கம் அவன் இடுகை தெரிஞ்சது. அடுத்த நிமிஷம் இன்னும் பின்னூட்டங்கள் வந்ததா ஜிமெயில் அறிவிப்பான் வந்து சொல்லிட்டு போனார்.Anonymous SaidYou are welcome.Anonymous Said"DONT PUBLISH"Please add my id so that we can chat in this weekend. "***@********.com".அட, நமக்கும் ஒரு ரசிகப் பட்டாளம் போல இருக்கேன்னு நினைச்சுகிட்டு weekend எப்படி என்ஜாய் பண்றதுன்னு பட்டியல் போட ஆரம்பிச்சான் ரகு.விதி சொன்னது: அடப் பாவி இனிமே உனக்கு வீக் எண்ட் எல்லாமே பதிவுலகம் தான், அதனால கடேசி வாரம் என்ஜாய்! எங்கேயோ படிச்சா மாதிரி இருக்குன்னு யோசிக்கிறவங்களுக்கு Onsite வந்துட்டா மட்டும் நமக்கு எங்கிருந்தோ மொழி மேல அப்படி ஒரு வெறி வந்துரும். காரணம் வேற ஒன்னும் இல்லீங்க, வெள்ளையும் கருப்பையும் பார்த்து பார்த்து, அவங்க என்ன பேசறாங்கன்னு தெரியாம உதட்டையே உத்து உத்து பார்த்து, பாதி அர்த்தம் புரிஞ்சி, மீதிக்கு நாமே fill in the blanks பண்ணினா... வரத்தானே செய்யும். ரகுவுக்கும் அப்படித்தான் வந்துச்சு, தமிழார்வம். அதனாலயே நெறைய படிச்சு, blogs எழுத ஆரம்பிச்சான்.வாரக் கடேசிக்கு எங்கே போலாம்னு யோசனை பண்ணினான். ஒரு பட்டியலே போட்டான் ரகு.பாலா வீட்டுக்கு போயி அவனுக்கு ஒரு சலாம் போட்டு "பாகுன்னாரா?" அப்படின்னு அவன் வூட்டுக்காரம்மாகிட்ட கேட்டாவே, உச்சில முடி நிக்கிற மாதிரி காரமா கோழிச் சாப்பாடு கிடைக்கும். விஜிய இங்கே கூப்பிட்டு ரெண்டு படத்த பார்த்துட்டே, கரோனாவை(பீர்) தள்ளி flat ஆகலாம். வடக்கத்து ஜிகிட்டுக்கு போனப் போட்டு "அயாம் ஃபைன் யார்? யூ கம் ஹியர்னா" அப்படின்னு குச் குச் ஹோத்தா பண்ணலாம். ஆனா ரெண்டு நாளைக்கு வழிய முடியாதே... அதுக்காக ஞாயித்துக்கிழமை செம தூக்கம் போடனும்.இப்படி பட்டியல வெவரமா வேகமா போட்டுட்டு இருக்கும் போது "டொங்க்". எவனோ ஜிடாக்ல கூப்பிடறான்னு நினைச்சுகிட்டே போனா பூ படம் போட்டு தெரியாத பேர்ல சேட்ல ஒரு ஆளு. ஒரு வேளை பேர மாத்தி விளையாடுற வ.வா.ச மக்களா இருப்பாங்களான்னு கூட நினைச்சான்."Hi, How are You?" அப்படின்னு முதல் வரி. ID பார்த்தான் "traehteews_sruoy". என்ன எழவுடா இது. ஏதோ ஒன்ன விக்க வர பொம்பளைங்க ID மாதிரியே இருக்கு. சரி நமக்கும் நேரம் போவலை என்ன நடக்கும்னு பார்க்கலாம்."I am fine, whatzup""This is my New ID, whn is your next blog" ஆஹா அதுவா இது. தூள்டா."In a day. What is your name? where are you from? how did u get my blog? do you like it? ho...""ஹல்லோ நிறுத்துங்க, எதுக்கு இத்தனை கேள்வி? என் பேரு ராஜி, உங்க பாஷையில் சொன்னா புதரகம்தான். உங்களை மாதிரி Onsite எல்லாம் வரலை. இந்தியாவுல பொறந்து, இங்கே படிக்க வந்தேன். அப்படியே வேலை தேடி, செட்டிலாகிட்டு இருக்கேன். இப்போ உங்க ஊருக்குப் பக்கம்தான். போதுமா? உங்களைப் பத்தி நானும் விசாரிச்சுட்டேன். Tamil பதிவு எழுதறவங்களை விசாரிக்கிறது கஷ்டமா என்ன? உங்கள பத்தி விவரத்தை நாஞ்சொல்லவா?""ஆஹா. இவ்வளவு தூரம் ஆகிப்போயிருச்சா? சரிங்க உங்க நம்பர் கொடுங்க. கூப்பிடறேன்". "அதுக்குள்ளேயே சந்தேகமா? நான் பொண்ணுதான். கலாய்க்க எல்லாம் இல்லீங்க. உங்க புரொபல் பார்த்தேன், பக்கத்து ஊர்தான்னு தெரிஞ்சு போயிருச்சு. அதான் சேட்டிங். எப்படியும் வாரக் கடேசி சும்மாதானே இருப்பீங்க. மொக்கைப் போட ஆள் இல்லைன்னு கவலைப்பட வேணாம். நான் சேட்டுவேன், நாள் முழுக்க""சரி நீங்க பதிவ படிக்கிறீங்களே. நீங்க பதிவெல்லாம் எழுதுவீங்களா?""ஓ எழுதுவேனே. ஆனா வேற பேர்ல. உங்களால கண்டுபிடிக்க முடியாது""அடச்சொல்லுங்க" "நீங்க கண்டிப்பா படிச்சிருப்பீங்க""அப்படியா. அப்போ தெரிஞ்ச முகம்தான்னு சொல்லுங்க""படிச்சா அதிர்ச்சியாகிர மாட்டீங்களே" இருதயத்துடிப்பு அதிகமாக ஆச்சு "என்னாங்க, நக்கலா. பதிவச் சொல்லுங்க, நான் நீங்க யாருன்னு சொல்லுறேன். பதிவெல்லாம் கம்மியாத்தான் போட்டிருக்கேன். ஆனா எல்லாப் பதிவர்களையும் தெரியும். 80 பேர்க்குமேல சேட்டுல சேர்த்து வெச்சிருக்கேன். தெரியுங்களா?""பதிவோட பேர அப்புறம் சொல்றேன். இப்போ கூப்பிடுங்க" எண் திரையில வந்து விழுந்துச்சு."9 மணிக்கு மேல கூப்பிடறேனே, இன்னும் 45 நிமிஷம்தானே இருக்கு""ஓஹ், free minutesக்காகவா? சரி கூப்பிடுங்க"மனசு 45 நிமிசத்துக்கெல்லாம் காத்திருக்க மாட்டேன்னு அடம்பிடிக்க ஆரம்பிச்சது. தொடர்ச்சியான 3 வது தம்ம அடிக்கும் போதுதான் ஒரு கேள்வி வந்துச்சு."லவ்வு வந்துருச்சா?" பொண்ணு சேட் பண்ணினாவே லவ்வுன்னு நினைக்கிற அளவுக்கு இருக்கிற சாதாரண பையன் நம்ம ரகு இல்லேன்னா கூட, அவனும் பையந்தானே.9 மணி ஆனவுடன் எண்ணைத் தட்டினான். ஒரு ரிங்லேயே "சொல்லுங்க ரகு"ன்னு ஒரு வீணை பேசிச்சு. அசடு வழிஞ்சே 30 நிமிஷம் பேசினான் ரகு. வழக்கமான விசாரிப்பு முடிஞ்சு, வழக்கமான குடும்ப கதை முடிஞ்சு, என்ன சமைக்கத்தெரியும் பேசி, சுறா, சிங்கம், ராவணன் பாடல்கள்னு ஆரம்பிச்சி ஒரு படம் விடாம, புடிச்ச சீன், புடிக்காத பாட்டு அப்படின்னு அபூர்வ சகோதரர்கள் வரும் போது மணி 3:20.ரெண்டு பேருக்கும் மனசே இல்லாம தூங்கப் போனாங்க. ஆனா ரகு தூங்கல.காலையில 6:10 மணிக்கு மணி அடிச்சது."தூக்கமே வரலேடா. நீ தூங்குனியா?" முதன் முறையா டா போட்டு 'பேசினாள். டா போட்டுட்டா பசங்க அங்கேயே முடிவு பண்ணிற மாட்டாங்க? ' போன்ல பேசிகிட்டே காபி முடிஞ்சு, உச்சா போயி, ** போயி 9 மணி வரைக்கும் போச்சு. அன்னிக்கு நல்லா தூங்கல ஆனா ராத்திரி 10 மணிக்கே போன் பேசுறத நிறுத்திட்டாங்க. இப்படியே சனிக்கிழமை, போனும்,. சேட்டும்னு ஓடிப்போக, ஏதோ ஒன்னு ரெண்டு பேர் மனசிலேயும் ஓடி வந்து உக்காந்துகிச்சு.ஞாயிறு, காலை 7:20 மணிக்கு."டொங்க்""ஹேய் உன்னோட பதிவென்னென்னு சொல்லவே இல்லியே""சொன்னா சிரிப்பேடா. வேணாம்""அடச்சொல்லுன்னா" "உன்ன மாதிரி எல்லாம் கவிதை எல்லாம் எனக்கு வராது""அப்போ என்னோடது எல்லாம் கவிதைங்கிறியா?""பின்னே? நீ கவிஜன். நான் மனசில பட்டத எழுதறவ", ஆர்வத்தைத் தூண்டிக்கிட்டே போனா."சொல்றியா? இல்லாட்டி போவட்டுமா?""சொல்றேன், சொல்றேன்""டொங்க்" பதிவோட முகவரி வந்துச்சு. "பகுத்தறிவாளர்கள் வாழ்க" அப்படின்னு பெரியாரைப் புகழ்ந்தும், பிராமிணர்களைச்சாடியும், அதேசமயம் செம நாகரிகமா எழுற ஒரு ஆம்பளைப் பதிவரின் பதிவு அது."எதுக்குடி இதத்தர்றே. இத நான் படிக்கிறது இல்லே""நாந்தான் இத எழுதறேன், நம்பலைன்னா ஒரு பின்னூட்டம் போடு. நான் வெளியிடறேன்."ஒரு பதிவுக்கு "நல்ல பதிவு" அப்படின்னு பின்னூட்டம் போட்டான். "போட்டாச்சு" "இப்போ பாருடா" பின்னூட்டம் வெளியாகிருந்தது.மனசுக்குள்ளே ஏதோ இனம் புரியாத கிலி வந்துச்சு. எப்போ பார்த்தாலும், தினமலர், பாஜக, பிராமிணர்கள்ன்னு தாக்கு தாக்குன்னு தாக்கி, எப்பவுமே சூடா இருக்கிற பதிவு அது. பாதி பேருக்கு மேல அந்தப் பதிவர் மேல செம காண்டுல இருந்தாங்க. எல்லாரும் ஆம்பிளைன்னு நினைச்சு இருக்க "இது ஒரு பொண்ணா?"."என்னடா சத்தத்தையே காணோம்""அதிர்ச்சியா இருக்கு""ஏன்?இந்தப் பதிவ எழுதறது ஒரு பொண்ணான்னுதானேன்னா? நாந்தான் எழுதறேன். ஏன் எழுதக்கூடாதா?" "எழுதலாம். தப்பே இல்லே""அப்புறம்?"" ""என்ன சத்தத்தையே காணோம்" "டேய்ய்ய்ய்ய்ய்ய்ய்""என்னத்தைப் பேசச்சொல்றே" என்றான் பூணூலை அழுத்தி பிடித்தப்படி...விதி: காதலுக்கு, அவா வீடு, பெரியவா வீடுன்னெல்லாம் தெரியாது.


text: காதலியால் காதலனுக்கு வந்த வினை : சர்க்கரை நோயால் பாதித்த மனிதர் | www.theevakam.com Home வினோதம் காதலியால் காதலனுக்கு வந்த வினை : சர்க்கரை நோயால் பாதித்த மனிதர் 'காதல்' இந்த வார்த்தையை கேட்டதுமே ஓர் இனம்புரியாத சிலிர்ப்பு உள்ளத்தில் ஏற்படும். அதுவும், பார்த்த மாத்திரத்திலே காதல் என்றால் பரவசம்தான்! 'அண்ணலும் நோக்கினான்; அவளும் நோக்கினாள்' என்ற பாணி காதல் துடிப்பானது. தைவான் நாட்டில் பிரபலமான சமூக ஊடக கருத்து பரிமாற்றதளம் டிகார்டு (Dcard). 'நம் கனவு கன்னியை கரம்பிடிக்க பொறுமை காக்க வேண்டும்' என்று தலைப்பிட்டு, தம் காதல் கதையை இத்தளத்தில் ஒருவர் பகிர்ந்துள்ளார். அந்த இளம்பெண்ணிடம், "ஐ லவ் யூ" என்று சொல்வதற்கு வெட்கப்பட்டார் ஹீரோ. சரி, பிறகு எப்படித்தான் மனங்கவர்ந்தவளை அணுகுவது? என்று யோசித்தவருக்கு ஒரு ஐடியா கிடைத்தது. அதன்படி, அந்தப் பெண் பணிபுரிந்த கடைக்குச் சென்று தினமும் காஃபி குடிக்கலாம் என்று தீர்மானித்தார் வெறுமனே காஃபி வாங்கினால், பல வாடிக்கையாளர்களுள் ஒருவனாக போய்விடுவோமோ என்ற தயக்கம் வந்தது. கடைக்குச் சென்று காஃபி கேட்டார். அந்தப் பெண், காஃபி கொடுக்க வந்தபோது, "அஞ்சு ஸ்பூன் சர்க்கரை போடுங்க" என்றார். "அஞ்சு ஸ்பூனா? ரொம்ப ஸ்வீட்டாயிருமே!" அந்தப் பெண் கூறியதற்கு, "உங்க அளவுக்கு ஸ்வீட்டாகாது..." என்று பதில் கூறினார் ஹீரோ. அந்தப் பெண்ணின் முகத்தில் வெட்கப் புன்னகை தவழ்ந்தது. ஹீரோ, நெஞ்சை நிமிர்த்திக்கொண்டு காஃபியோடு வெளியேறினார். அன்றிலிருந்து தினமும் கடைக்குச் செல்வதும், ஐந்து கரண்டி சர்க்கரை போட்டு காஃபி குடிப்பதும் தொடர்ந்தது. தன்னுடைய பதிவில் இறுதி வரியில், "இரண்டு ஆண்டுகள் கடந்தன. எனக்கு சர்க்கரை வியாதி வந்துவிட்டது" என்று எழுதியிருந்தார்.


பாதுகாப்பற்ற முறையில் மாணவிகள் மற்றும் பெண் ஆசிரியைகளின் புகைப்படங்கள் சமூக வலைத்தளங்களில் பதிவிடுவது அவர்களின்... அரசு மற்றும் அரசு உதவிபெறும் பள்ளிகளில் நடைபெறும் நிகழ்வுகளில் எடுக்கப்படும் (பெண்கள் சார்ந்த) புகைப்படங்கள் சமுக வலைத்தளங்களில் பதிவேற்றம் செய்யக்கூடாது என தமிழக கல்வித்துறை தெரிவித்துள்ளது. பள்ளி தலைமை ஆசிரியர்கள் அல்லது இதர சில...


இல்லை சந்ரு... விமர்சனம் செய்யும் உரிமை எல்லோருக்குமே உண்டு. நிறுவனத்தின் பொறுப்பாளர் என்ற அடிப்படையில் என் மீதும் பிழையுள்ளதே.


source: wikipedia

text: சர் சார்லஸ் ஸ்பென்ஸர் சாப்ளின் (Sir Charles Spencer Chaplin, ஏப்ரல் 16, 1889 - டிசம்பர் 25, 1977) என்ற இயற்பெயர் கொண்ட சார்லி சாப்ளின், ஹாலிவுட் திரையுலகின் பெரும் புகழ்பெற்ற கலைஞர். இவருக்கு நடிகர், இயக்குநர், இசையமைப்பாளர், திரைக்கதை எழுத்தாளர், திரைப்படத் தொகுப்பாளர், திரைப்படத் தயாரிப்பாளர் என்று பல முகங்கள் உள்ளன. இளமைப் பருவம் சாப்ளின், இலண்டனில் உள்ள வால்வோர்த்தில் சார்லசுக்கும் ஹன்னா ஹாரியட் ஹில்லுக்கும் மகனாகப் பிறந்தார். இவர் பெற்றோர் இருவரும் மியூசிக் ஹால் கலைஞர்கள். சாப்ளின் பிறந்த சில நாட்கள் கழித்து இவர்களது திருமண வாழ்க்கை முறிந்தது. சாப்ளின் தனது அன்னையின் கண்காணிப்பில் வளர்ந்தார். 1896-ஆம் ஆண்டில் ஹாரியட்டிற்கு வேலை ஏதும் கிடைக்காத நிலையில், சார்லியும் அவரது சகோதரர் சிட்னியும் லாம்பெத் வொர்க்கவுசில் இருக்கும் நிலை ஏற்பட்டது. பின்னர் இருவரும் அநாதை மற்றும் ஆதரவற்ற குழந்தைகளுக்கான ஹான்வெல் பள்ளி என்னும் ஆதரவற்றோருக்கான பள்ளி ஒன்றில் வளர்ந்தனர். இதற்கிடையில், சாப்ளினின் தந்தை குடிப் பழக்கத்தால் உடல் நலம் குன்றி சாப்ளினின் பன்னிரண்டாவது வயதில் இறந்தார். இதனால் இவர் தாயும் பெரும் மன உளைச்சலுக்கு உள்ளாகி கிராய்டனில் இருந்த கேன் ஹில் அசைலம் (Cane Hill Asylum) என்ற மன நலம் பாதிக்கப்பட்டோருக்கான காப்பகம் ஒன்றில் சேர்க்கப்பட்டார். பின்பு இவரும் 1928-ஆம் ஆண்டில் இறந்தார். சாப்ளின் ஐந்து வயதிலேயே நடிக்கத் தொடங்கி விட்டார். முதன் முதலில் 1894-ஆம் ஆண்டில் மியூசிக் ஹாலில் தனது தாய்க்குப் பதிலாக ஒரு வேடத்தில் நடித்தார். சிறுவனாக பல நாட்கள் உடல் நலக் குறைவால் படுத்த படுக்கையாக இருந்தபொழுது, இரவுகளில் அவரது தாய் சன்னல் ஓரம் அமர்ந்து வெளியில் நடக்கும் நிகழ்வுகளை நடித்துக் காட்டுவார். சாப்ளினுக்கு பத்து வயதாக இருந்த பொழுது சிட்னி இலண்டன் ஹிப்போட்ரோமில் சின்ட்ரெல்லா பாண்டோமைமில் ஒரு பூனையாக, நகைச்சுவையான பாத்திரத்தில் நடிக்கும் வாய்ப்பை வாங்கித் தந்தார். 1903-ஆம் ஆண்டில் "ஜிம், எ ரொமான்ஸ் ஆஃப் காக்கைய்ன்" (Jim, A Romance of Cockayne) நாடகத்தில் நடித்தார். இதற்குப் பிறகு அவரது முதல் நிரந்தர வேலை கிடைத்தது - செர்லாக் ஹோம்ஸ் நாடகத்தில் செய்தித்தாள் விற்கும் சிறுவன் பில்லி வேடம். இதனைத் தொடர்ந்து கேசீஸ் கோர்ட் சர்க்கஸ் (Casey's Court Circus) நடத்திய பல்சுவை நிகழ்ச்சியிலும், ஃப்ரெட் கர்னோவின் Fun Factory slapstick நகைச்சுவை நிறுவனத்தில் கோமாளி வேடத்திலும் நடித்தார். அமெரிக்காவின் குடிபெயர்வுப் பதிவுகளின்படி கார்னோ குழுவுடன் அக்டோபர் 2, 1912 - அன்று அமெரிக்கா வந்தடைந்தார். கார்னோ குழுவிலே ஆர்த்தர் ஸ்டான்லே ஜெப்பர்சனும் இருந்தார் - இவரே பின்னர் ஸ்டான் லாரலாக பிரபலமானார். இருவரும் சிறிது காலம் ஒரே அறையில் தங்கினர். திரையுலக வாழ்க்கை தயாரிப்பாளர் மாக் செனட் சாப்ளினின் திறமையைக் கவனித்து அவரது நிறுவனமான கீஸ்டோன் திரைப்பட நிறுவனத்தில் (Keystone Film Company) சேர்த்துக் கொண்டார். முதலில் சாப்ளினுக்கு கீஸ்டோன் நடிப்பு முறைக்கு தன்னை மாற்றிக் கொள்வது சற்று கடினமாக இருந்தது. ஆனால் மிக விரைவில் தன்னைப் பழக்கிக் கொண்டு கீஸ்டோனின் சிறந்த கலைஞராக வளர்ந்தார். இவரது கிடுகிடு வளர்ச்சிக்குக் காரணமாக அமைந்தது அவர் தனக்கென்று உருவாக்கிக் கொண்ட நாடோடி வேடமும், நிறுவனத்தில் இவருக்கு இயக்கவும் புது படைப்புகள் படைக்கவும் கொடுக்கப்பட்ட உரிமையுமாகும். இவரது வளர்ச்சியையும், இவரது நிருவாகியாக பணிபுரிந்த சிட்னியின் ஆற்றலையும் சாப்ளினின் சம்பளப் பட்டியல் எடுத்துக்காட்டியது. இவர் 1919-ஆம் ஆண்டில் மேரி பிக்போர்ட், டக்லஸ் ஃபேர்பேங்க்ஸ், கிரிபித்துடன் இணைந்து யுனைட்டடு ஆர்டிஸ்ட்ஸ் ஸ்டுடியோவைத் துவங்கினார். 1927-ஆம் ஆண்டில் ஓசையுடன் கூடிய திரைப்படங்கள் வெளிவரத் துவங்கி மிகவும் பரவலானாலும் 1930-ஆம் ஆண்டு வரை சாப்ளின் பேசும் படங்களில் இருந்து ஒதுங்கியே இருந்தார். சாப்ளின் சினிமாவின் பல துறைகளில் கை தேர்ந்தவராகத் திகழ்ந்தார். 1952-ஆம் ஆண்டில் வெளிவந்த லைம்லைட் திரைப்படத்தில் நடன அமைப்பையும் 1928-ஆம் ஆண்டுத் திரைப்படம் "தி சர்க்கஸ்" படத்தின் தலைப்பு இசை அமைப்பையும் இவரே செய்தார். இவர் இசையமைத்த பாடல்களில் பெரும் புகழ் பெற்றது ஸ்மைல். தி கிரேட் டிக்டேடர் இவரது முதல் டாக்கீஸ் 1940-ஆம் ஆண்டில் வெளியான "தி கிரேட் டிக்டேடர்" (The Great Dictator). இது அடால்ஃப் ஹிட்லரையும் அவரது பாசிச கொள்கையையும் எதிர்த்து குரல் கொடுத்த படம். இப்படம் அமெரிக்கா இரண்டாம் உலகப் போரில் புகுவதற்கு ஒரு வருடம் முன்பு அங்கு வெளியிடப்பட்டது. இதில் சாப்ளின் இரு வேடங்கள் பூண்டிருந்தார் - ஹிட்லர் மற்றும் நாசியர்களால் கொடுமையாக கொல்லப்படும் யூத இனத்தைச் சேர்ந்த ஒரு நாவிதன். சினிமா மீது மோகம் கொண்ட ஹிட்லர் இப்படத்தை இரு முறை பார்த்தார். போர் முடிந்த பிறகு, ஹோலோகாஸ்ட்டின் கொடுமை உலகிற்கு தெரியவந்த பிறகு சாப்ளின் இக்கொடுமைகள் எல்லாம் தெரிந்திருந்தால் ஹிட்லரையும், நாசியர்களையும் கிண்டல் செய்திருக்க முடியாது என்றார் இவரது கடைசி திரைப்படங்கள் "தி கிங் இன் நியூ யார்க்" (1957), "தி சாப்லின் ரெவ்யூ" (1959) மற்றும் சோஃபியா லாரென், மார்லன் ப்ராண்டோ நடித்த "அ கௌண்டஸ் ஃப்ரம் ஹாங்காங்". கம்யூனிச சிந்தனைகளும் குற்றச்சாட்டுகளும் சாப்ளினின் அரசியல் சிந்தனைகள் இடது சார்புடையதாகக் கருதப்படுகிறது. இதனையே இவரது திரைப்படங்களில், முக்கியமாக "மாடர்ன் டைம்ஸ்" (Modern Times) பிரதிபலித்தன. இப்படம் பாட்டாளிகள் மற்றும் ஏழைகளின் கவலைக்கிடமான நிலைமையை சித்தரித்தது. "மெக்கார்த்திச காலங்களில்" இவர் அமெரிக்க கொள்கைகளுக்குப் புறம்பான நடவடிக்கைகளில் ஈடுபடுவதாகவும், கம்யூனிஸ்ட்-எனவும் சந்தேகிக்கப்பட்டார்; ஜே.எட்கார் ஹூவர் எஃப்.பி.ஐ-யிடம் இவரை கண்காணிக்குமாறு உத்தரவிட்டு, அமெரிக்காவில் சாப்ளின் வாழும் உரிமையை நீக்க முயற்சித்தார். சாப்ளினின் வெற்றிகள் அனைத்துமே அமெரிக்காவில் அமைந்தாலும், அவர் பிரிட்டிஷ் குடியுரிமையினையே நீட்டித்தார். 1952-ஆம் ஆண்டில் சாப்ளின் இங்கிலாந்துக்கு சுற்றுப் பயணம் மேற்கொண்டார். இதனை தெரிந்துகொண்ட ஹூவர் ஐ.என்.எஸ் (Immigration and Naturalization Service)-உடன் பேச்சுவார்த்தை நடத்தி, சாப்ளின் அமெரிக்கா திரும்பும் அனுமதிச் சீட்டை ரத்து செய்தார். ஆதலால் அவர் ஐரோப்பாவிலேயே தங்கும்படி நேர்ந்தது - பெரும்பாலும் வெவே, சுவிஸர்லாந்தில் வாழ்ந்தார். இவர் 1972-ஆம் ஆண்டில் சிறிது காலம், தனக்கு அளிக்கப்பட்ட கௌரவ ஆஸ்கார் விருதைப் பெறுவதற்காக அமெரிக்கா திரும்பினார். திருமணங்கள் இவரது திரையுலக வெற்றிகள் மூலமாக இவருக்கு கிடைத்த புகழ், பலமுறை தன் தனிப்பட்ட வாழ்வினால் பெரிதும் பாதிக்கப்பட்டது. அக்டோபர் 23 1918-இல் இருபத்தியெட்டு வயது சாப்ளின் பதினாறு வயது மில்ட்ரெட் ஹாரிசை மணந்தார். இவர்களுக்கு பிறந்த குழந்தை சிறு வயதிலேயே இறந்தது. இவர்களது திருமண வாழ்க்கை 1920-ஆம் ஆண்டு விவாகரத்தில் முடிந்தது. முப்பத்தி ஐந்து வயதில் "தி கோல்ட் ரஷ்" திரைப்படத்திற்கு தயார் செய்து கொண்டிருந்த பொழுது, பதினாறு வயது லீடா க்ரே மீது காதல் கொண்டார். நவம்பர் 26 1924-இல் க்ரே கர்ப்பமான நிலையில் இவர்களது திருமணம் நடைபெற்றது. இவர்களுக்கு இரு மகன்கள் பிறந்தனர். இவர்களது மண வாழ்க்கையும் $825,000 ஒப்பந்தத்துடன் விவாகரத்தில் முடிந்ததது. இந்த கசப்பான விவாகரத்தினாலும் வருமான வரி சிக்கல்களாலும் மன அழுத்தத்திற்கு ஆளாகி இவரது தலைமுடி நரைக்கத் துவங்கியது. மேலும் நீதிமன்றம் வெளியிட்ட அறிக்கையில் சாப்ளினைப் பற்றிய பல அந்தரங்க செய்திகள் இடம்பெற்றது. இதனால் இவரை எதிர்த்து பிரச்சாரங்கள் நடைபெற்றன. சாப்ளினின் நாற்பத்தி ஏழாவது வயதில் பாலட் கொடார்டை ஜூன் 1936-இல் ரகசியமாக மணமுடித்தார். சில வருடங்கள் மகிழ்ச்சியாக வாழ்ந்தபின் இத்திருமணமும் விவாகரத்தில் முறிந்தது. இக்காலகட்டத்தில் நடிகை ஜோன் பேரியுடன் இவருக்கு உறவு ஏற்பட்டது; ஆனால், பேரி சாப்ளினை துன்புறுத்தியதால் மெதுவாக அவ்வுறவினை முடித்துக் கொண்டார். ஆனால் மே 1943-ஆம் ஆண்டு தனது குழந்தைக்கு சாப்ளினே தந்தை என்று வழக்கு தொடர்ந்தார். இரத்த பரிசோதனைகள் சாப்ளினை குற்றமற்றவர் என்று காட்டினாலும், அக்காலத்தில் இரத்த பரிசோதனைகள் நீதி மன்றங்களில் சாட்சிகளாக எடுத்துக்கொள்ளப்படவில்லை; குழந்தை 21 வயது வரும் வரை வாரம் $75 வழங்குமாறு உத்தரவிடப்பட்டார். சில நாட்கள் கழித்து, ஐகன் ஓ'நீலின் மகள், ஓனா ஓ'நீலை சந்தித்தார். இவரை ஜூன் 16, 1943 அன்று மணந்தார். சாப்ளினின் வயது அப்பொழுது 54, ஓ'நீலின் வயது 17. இத்திருமண வாழ்க்கை மகிழ்ச்சியுடன் பல வருடங்கள் நீடித்தது. இவர்களுக்கு எட்டு குழந்தைகள் பிறந்தனர். சாப்ளினின் மரணம் சாப்ளின், 1977 ஆம் ஆண்டு கிறிஸ்மஸ் தினத்தன்று தனது எண்பத்தி எட்டாவது வயதில் வேவேவில் இறந்தார். இவரது உடலை வாட் (Vaud) நகரில் உள்ள கார்சியர்-சுர்-வெவே கல்லறையில் அடக்கம் செய்தார்கள். மார்ச்சு 1, 1978-ஆம் ஆண்டு இவரது உறவினர்களிடமிருந்து பணம் பறிப்பதற்காக இவரது உடல் கல்லறையிலிருந்து திருடப்பட்டது. ஆனால் இத்திட்டம் தோல்வியுற்று, திருடர்கள் பிடிபட்டனர். பதினொரு வாரங்களுக்குப் பின் ஜெனீவா ஆற்றின் அருகில் சாப்ளினின் உடலைக் கைப்பற்றினார்கள். சாப்ளினின் நினைவாக வேவேவில் அவரது சிலை ஒன்றை அமைத்துள்ளனர். விருதுகளும் பெருமைகளும் சாப்ளின் இருமுறை சிறப்பு ஆஸ்கார் விருதினைப் பெற்றார். மே 16, 1922-இல் ஆஸ்கார் விருதுகள் வழங்கியபொழுது, இப்பொழுதுள்ள வாக்களிப்பு முறை இல்லை. சாப்ளின் தி சர்க்கஸ் திரைப்படத்துக்காக சிறந்த நடிகர் மற்றும் சிறந்த இயக்குனர் விருதுகளுக்குத் தேர்வானார். இவருக்கு விருது கிடைக்காதென்று இருந்த நிலையில், இத்திரைப்படத்தை எழுதி, இயக்கி, நடித்து, தயாரித்த அவருடைய பன்முகத்தன்மையையும் மேதைமையையும் பாராட்டிச் சிறப்பு விருது அளித்தார்கள். அதே ஆண்டு, தி ஜாஸ் சிங்கர் படத்துக்காக இன்னொரு சிறப்பு விருதை வழங்கினார்கள். திரைப்படத்தை இந்நூற்றாண்டின் கலை வடிவமாக்குவதில் அளவிடமுடியாத பங்காற்றியதற்காக 44 ஆண்டுகளுக்குப் பிறகு 1972-ஆம் ஆண்டில் இரண்டாவது ஆஸ்கர் விருதைப் பெற்றார். சாப்ளின் Monsieur Verdoux திரைப்படத்திற்காக சிறந்த திரைக்கதைக்கான விருதுக்காகவும், தி கிரேட் டிக்டேடர் திரைப்படத்திற்காக சிறந்த நடிகர், சிறந்த திரைப்படம், சிறந்த திரைக்கதை ஆகிய விருதுகளுக்காக தேர்வு செய்யப்பட்டாலும், விருதுகள் பெறவில்லை. 1972-ஆம் ஆண்டில் சிறந்த இசையமைப்புக்கான விருதை கிளயர் புளூம் நடித்திருந்த லைம்லைட் (1952) திரைப்படத்திற்காக பெற்றார். 1952-ஆம் ஆண்டில் எடுக்கப்பட்டாலும் மெக்கார்த்திசத்தினால் சாப்ளினுக்கேற்பட்ட பிரச்சனைகளால் லாஸ் ஏஞல்சில் வெளிவரவில்லை. 1972-ஆம் ஆண்டிலேதான் விருதுக்குத் தேர்வாவதற்கான கட்டுப்பாடுகளை நிறைவு செய்தது. "லைம்லைட்" திரைப்படத்தில் பஸ்டர் கீட்டனும் நடித்திருந்தனர். இதுவே இவ்விரு நகைச்சுவை மேதைகளும் முதலும் கடைசியுமாக சேர்ந்து தோன்றிய திரைப்படம். மார்ச் 4, 1975 அன்று பிரித்தானியாவின் இரண்டாம் எலிசபத் அரசி சாப்ளினுக்கு "சர்" பட்டம் அளித்தார். இவருக்கு இந்தப் பெருமையை வழங்கக் கோரி 1956ஆம் ஆண்டே பரிந்துரைத்திருந்தாலும், இதனை பிரித்தானிய வெளியுறவு அமைச்சகம் திட்டவட்டமாக எதிர்த்தது. சாப்ளின் ஒரு பொதுவுடைமையாளர் என்றும், அவரைச் சிறப்பிப்பதன் மூலம் ஐக்கிய அமெரிக்காவுக்கும் இங்கிலாந்துக்கும் இடையே ஏற்கனவே விரிசல் விட்டிருந்த உறவு பாதிக்கப்படும் என்றும் கருதினார்கள். அக்காலத்தில்தான் பனிப் போர் அதன் உச்சக்கட்டத்தில் இருந்தது; மேலும் சூயஸ் கால்வாயினை கைப்பற்றும் முயற்சியும் இரகசியமாக திட்டமிடப்பட்டு வந்தது. சாப்ளின் "ஹாலிவுட் வாக் ஆஃப் ஃபேமில்" இடம் பெற்றார். 1985-ஆம் ஆண்டு இங்கிலாந்து அரசு, இவரது உருவத்தை அஞ்சல் தலை ஒன்றில் வெளியிட்டு பெருமை சேர்த்தது. 1994-ஆம் ஆண்டு அல் ஹிர்ஸ்ஃபெல்ட் வடிவமைத்த அமெரிக்க அஞ்சல் தலை ஒன்றிலும் இடம் பெற்றார். 1992-ஆம் ஆண்டு இவரது வாழ்க்கை "சாப்ளின்" என்ற பெயரில் திரைப்படமாக்கப்பட்டது. இதனை இயக்கியவர் ஆஸ்கார் விருது பெற்ற சர். ரிச்சர்ட் அட்டன்பரோ. இதில் நடித்தவர்கள் ராபர்ட் டௌனி ஜூனியர், டான் ஐக்ராய்ட், ஜெரால்டின் சாப்ளின் (சாப்ளினின் மகள் சாப்ளினின் தாயாக நடித்திருந்தார்), சர் அந்தோனி ஹாப்கின்ஸ், மில்லா ஜோவோவிச், மொய்ரா கெல்லி, கெவின் கிலைன், டயானா லேன், பெனிலோப் ஆன் மில்லர், பால் ரைஸ், மரீசா டோமை, நான்சி டிராவிஸ் மற்றும் ஜேம்ஸ் வுட்ஸ். 2005-ஆம் ஆண்டு நடைபெற்ற "நகைச்சுவையாளர்களின் நகைச்சுவையாளர்" கருத்துக் கணிப்பில் உலகத்தின் தலை சிறந்த இருபது நகைச்சுவை நடிகர்களில் ஒருவராக சாப்ளினைத் தேர்ந்தெடுத்தார்கள். சாப்ளினைப் பற்றிய சுவையான செய்திகள் சாப்ளினின் கண்கள் நீல நிறத்தில் இருந்தன. கருப்பு வெள்ளைப் படங்களில் மட்டுமே அவரைப் பார்த்திருந்த ரசிகர்கள், அவரை நேரில் பார்க்கும்பொழுது பெரிதும் வியப்புற்றனர். சாப்ளின் நல்ல சதுரங்க ஆட்டக்காரர். இதனை பிரபல ஆட்டக்காரர் சாமி ரிஷவெஸ்கியிடம் பயின்றார். சாப்ளினின் புகழினால் சாப்ளினைப் போல் தோற்றம் அளிப்போருக்கான போட்டிகள் பலவற்றை நடத்தினார்கள். ஒரு முறை அப்போட்டி ஒன்றில் சாப்ளின் இரகசியமாகப் பங்கு பெற்றார். இதில் இவரால் மூன்றாம் பரிசையே வெல்ல முடிந்தது! திரையாக்கங்கள் நடிகராக நடித்த குறும்படங்கள் 1914 பிட்வின் ஷவர்ஸ் எ பிஸி டே காட் இன் எ கேபரே காட் இன் தி ரெய்ன் க்ரூயல், க்ரூயல் லவ் டோ அண்ட் டைநமைட் தி ஃபேஸ் ஆன் தி பார்ரூம் ஃப்ளோர் தி ஃபேடல் மால்லட் எ பிலிம் ஜானி ஜென்டில்மேன் ஆஃப் நெர்வ் கெட்டிங் அக்வின்டட் ஹர் ஃப்ரிண்டி தி பாண்டிட் ஹிஸ் ஃபேவரைட் பாஸ்டைம் ஹிஸ் மியூசிகல் கேரீர் ஹிஸ் நியூ புரொஃபெஷன் ஹிஸ் ப்ரீஹிஸ்டோரிக் பாஸ்ட் ஹிஸ் ட்ரைஸ்டிங் பிளேஸ் கிட் ஆட்டோ ரேசஸ் அட் வெனிஸ் தி நாக்ஓவர் லாஃபிங் கியாஸ் மேபெல் அடி தி வீல் மேபெல்ஸ் பிஸி டே மேபெல்ஸ் மேரிட் லைஃப் மேபெல்ஸ் ஸ்ட்ரேஞ்ச் பிரிடிகமெண்ட் மேக் எ லிவிங் தி மாஸ்குரேடர் தி நியூ ஜேனிடர் தி பிராபர்டி மேன் ரிக்ரியேஷன் தி ரௌண்டர்ஸ் தி ஸ்டார் போர்டர் டாங்கோ டாங்கில்ஸ் தோஸ் லவ் பேங்க்ஸ் டிவெண்டி மினிட்ஸ் ஆஃப் லவ் 1915 தி பாங்க் சார்லி சாப்ளின்ஸ் பர்லெஸ்கியூ ஆன் கேமென் பை தி சீ தி சாம்பியன் ஹிஸ் நியூ ஜாப் ஹிஸ் ரீஜெனரேஷன் இன் தி பார்க் எ ஜிட்னி எலோப்மெண்ட் மிக்சட் அப் எ நைட் அவுட் எ நைட் இன் தி ஷோ ஷாங்கேய்ட் தி டிராம்ப் எ வுமன் வர்க் 1916 பிஹைண்ட் தி ஸ்கிரீன் தி கௌண்ட் தி ஃபையர்மேன் தி ஃப்ளோர்வாக்கர் ஒன் ஏ.எம். தி பான்ஷாப் போலீஸ்! தி ரிங்க் தி வாகபாண்ட் 1917 தி அட்வென்சுரர் தி கியூர் ஈஸி ஸ்ட்ரீட் தி இமிகிரண்ட் 1918 தி பாண்ட் சேஸ் மீ சார்லீ எ டாக்ஸ் லைஃப் டிரிப்பிள் டிரபள் 1919 எ டேஸ் பிளஷர் சன்னிசைட் 1921 தி ஐடில் கிளாஸ் 1922 பே டே 1923 தி பில்கிரிம் திரைப்படங்கள் டில்லிஸ் பங்க்சர்ட் ரோமான்ஸ் (1914) (நடிகராக மட்டும்) ஷோல்டர் ஆர்ம்ஸ் (1918) தி கிட் (1921) தி நட் (1921) (கௌரவ வேடம்) சோல்ஸ் ஃபார் சேல் (1923) (கௌரவ வேடம்) எ வுமன் ஆஃப் பாரிஸ் (1923) (கௌரவ வேடம், இயக்குநர்) தி கோல்ட் ரஷ் (1925) எ வுமன் ஆஃப் தி ஸீ (1926) (தயாரிப்பாளர்) தி சர்கஸ் (1928) ஷோ பீப்பிள் (1928) (கௌரவ வேடம்) சிட்டி லைட்ஸ் (1931) மாடர்ன் டைம்ஸ் (1936) தி கிரேட் டிக்டேட்டர் (1940) மோன்சியர் வெர்டாக்ஸ் (1947) லைம்லைட் (1952) எ கிங் இன் நியூயார்க் (1957) எ கௌண்டஸ் ஃப்ரம் ஹாங் காங்'' (1967) (கௌரவ வேடம் மற்றும் இயக்குநர்) மேற்கோள்கள் வெளி இணைப்புகள் அதிகாரப் பூர்வமான சாப்ளின் இணையத் தளம் சார்லி சாப்ளின் மன்றம் - அவரது இரசிகர்கள் கலந்துரையாட ஒரு இணைய தளம் சாப்ளினைப் போற்றும் பக்கங்கள் ஐ. எம். டி .பி-இல் சாப்ளின் பக்கம் சாப்ளினைப் பற்றி ஏரான் ஹேல் எழுதிய கட்டுரை கிளௌன் மினிஸ்ட்ரி எழுதிய சாப்ளினின் வரலாறு சாப்ளின் அருங்காட்சியகம் ஆங்கிலத் திரைப்பட நடிகர்கள் 1889 பிறப்புகள் 1977 இறப்புகள் சிறப்பு அகாதமி விருதை பெற்றவர்கள்


சென்னை: மகன் தொல்காப்பியனுடன் குடும்ப சிவில்வழக்கு விசாரணைக்காக சென்னை உயர்நீதிமன்றத்திற்கு வந்திருந்த தமிழ் அறிஞர் கி.த.பச்சையப்பன் மாரடைப்பு ஏற்பட்டு மரணமடைந்தார்....


text: கிழக்கு மாகாணத்தில் ஸ்தாபன விதிகளுக்கு அமைவாக அதிபர் வெற்றிடங்கள் நிரப்பப்படுவதில்லை: கிழக்கு மாகாணத் தமிழாசிரியர் சங்கம் அதிருப்தி - Zajil News Home பிரதான செய்திகள் கிழக்கு மாகாணத்தில் ஸ்தாபன விதிகளுக்கு அமைவாக அதிபர் வெற்றிடங்கள் நிரப்பப்படுவதில்லை: கிழக்கு மாகாணத் தமிழாசிரியர் சங்கம்... கிழக்கு மாகாணத்தில் ஸ்தாபன விதிகளுக்கு அமைவாக அதிபர் வெற்றிடங்கள் நிரப்பப்படுவதில்லை: கிழக்கு மாகாணத் தமிழாசிரியர் சங்கம் அதிருப்தி கிழக்கு மாகாணத்தில் அதிபர் வெற்றிடங்கள் நிரப்பப்படுகின்றபோது ஸ்தாபன விதிகளுக்கு அமைவாக நேர்முகத் தேர்வு இடம்பெறுவதில்லை என அதிருப்தி தெரிவித்து ஆளுநர், மாகாணக் கல்வி அமைச்சர், செயலாளர், மாகாணக் கல்விப் பணிப்பாளர் ஆகியோருக்கு கடிதம் ஒன்றை அனுப்பி வைத்துள்ளதாக கிழக்கு மாகாணத் தமிழ் ஆசிரியர் சங்கத்தின் பொதுச் செயலாளர் எஸ். ஜெயராஜா தெரிவித்தார். மேற்படி விடயம் சம்பந்தமாக திங்களன்று (ஜுலை 25, 2016) அனுப்பி வைத்துள்ள கடிதத்தில் மேலும் தெரிவிக்கப்பட்டுள்ளதாவது. மாகாணக் கல்வி அமைச்சிற்குட்பட்ட பல்வேறு தரங்களில் உள்ள பாடசாலைகளில், அதிபர் வெற்றிடம் ஏற்படுகின்றபோது ஸ்தாபன விதிகளுக்கு அமைவாக விண்ணப்பம் கோரப்படுவதுமில்லை, நேர்முகத் தேர்வு இடம்பெறுவதுமில்லை. பாடசாலையின் தரத்திற்கேற்ப மாகாணத்தில் காணப்படும் அதிபர் வெற்றிடங்களுக்கு, ஒரேமாதிரியான விண்ணப்பப் படிவங்கள் பயன்படுத்தப்படல் வேண்டும். ஆனால், கிழக்கு மாகாணத்தில் அதிபர் வெற்றிடம் உள்ள ஒவ்வொரு பாடசாலைக்கும் வௌ;வேறு விதமான விண்ணப்பப் படிவங்கள் பயன்படுத்தப்படுகின்றன. இதற்குக் காரணம் அமைச்சின் அதிகாரிகள் மட்டத்திலும், வலயத்தின் அதிகாரிகள் மட்டத்திலும் குறித்த பாடசாலைக்கு யாரைத் தெரிவு செய்யவேண்டுமென்பதை முன்கூட்டியே தீர்மானித்துவிட்டு அதற்கேற்ப விண்ணப்பப் படிவங்களை தயாரித்து அனுப்புகின்றனர். இச்செயற்பாடானது பாடசாலைகளின் கல்வி அடைவு மட்டத்தைப் பின்னடையச் செய்யவே உதவுகிறது. மேலும் அதிபர் வெற்றிடங்களுக்கான நேர்முகத்தேர்வு இடம்பெற்ற பின்னர் அவர் பெற்ற புள்ளிகள் பரீட்சாத்திக்கு அனுப்பப்பட வேண்டும். அல்லது பொதுவான விளம்பரப் பலகையிலாவது இடப்படல் வேண்டும். ஆனால், இந்த நடைமுறை கிழக்கு மாகாணக் கல்வியமைச்சில் பின்பற்றப்படுவதில்லை. நேர்முகத் தேர்வு நிறைவடைந்து பல நாட்கள் அல்லது பல மாதங்கள் கழிந்த நிலையில் பரீட்சார்த்திகளிடமிருந்து மேலும் பல ஆவணங்களைக் கோரிப் பெற்றுக் கொள்ளும் நடைமுறை காணப்படுகிறது. இச்செயற்பாட்டின் மூலம் நேர்முகத் தேர்வின் நம்பகத்தன்மை கேள்விக்குறியாவதுடன் பரீட்சாத்திகளை அவமானப்படுத்தும் செயற்பாடாகவும் நாம் பார்க்கின்றோம். மேலும் கடந்த காலங்களில் இதுபோன்று பல முறைகேடுகள் இடம்பெற்று அது விடயமாக மனித உரிமை ஆணைக்குழுவில் முறைப்பாடு செய்யப்பட்டு ஆணைக்குழுவின் விசாரணையின் பின்னர் முடிவுகள் மீள் பரிசீலனைக்கு உட்படுத்தி மாற்றியமைக்கப்பட்ட சந்தர்ப்பங்கள் திருகோணமலை வலயத்தில் இடம்பெற்றுள்ளன. திருகோணமலை ஸ்ரீ மாதுமை அம்பாள் வித்தியாலயத்தில் நேர்முகப் பரீட்சை மூலம் நியமிக்கப்பட்ட அதிபர், மனித உரிமை ஆணைக்குழுவின் தீர்வின் பிரகாரம் ஒருவருடத்திற்குப் பின்னர் நீக்கப்பட்டு வேறு அதிபர் நியமிக்கப்பட்டார். சாம்பல்தீவு தமிழ் மகாவித்தியாலயம் மற்றும் உவர்மலை விவேகானந்தாக் கல்லூரி ஆகிவற்றின் நேர்முகத் தேர்வு முடிவுகள் பிழையானதென மனித உரிமை ஆணைக்குழுவினால் அறிவிக்கப்பட்ட பின்னர் மீண்டும் விண்ணப்பம் கோரப்படல் வேண்டுமென கௌரவ ஆளுநரினால் அறிவிக்கப்பட்டது. இவற்றையெல்லாம் கவனத்திற்கொண்டு எதிர்காலத்தில் நடைபெறவுள்ள நேர்முகத் தேர்வுகளை வெளிப்படைத் தன்மையுடனும் நம்பகத்தன்மையுடனும் நீதி நியாயத்துடனும் நடத்த வேண்டிய பொறுப்பு சம்பந்தப்பட்டோருக்கு உள்ளது. ஆகவே, பொருத்தமான அதிகாரிகளை நியமித்து நேர்முகத்தேர்வை நடாத்தி கல்வித் திணைக்களத்தை ஊழலற்றதாக மாற்றியமைக்க வேண்டும். போர் இடம்பெற்ற காலத்தில் கூட கல்வி அடைவு மட்டத்தில் முன்னணியில் இருந்த எமது மாகாணம் தற்போது வீழ்ச்சி கண்டுள்ளமைக்கு வினைத்திறனற்ற அதிபர்களும் தூரநோக்கற்ற வலயக்கல்விப் பணிப்பாளர்களுமே காரணம். எனவே, எங்;களின் நியாயமான கோரிக்கையை உதாசீனப்படுத்தாமல் கவனத்திற்கொள்ளுமாறு தாழ்மையுடன் கேட்டுக்கொள்கிறேன். இந்த ஊழல் நிறைந்த வெளிப்படைத் தன்மையற்ற வழிமுறைகள் இனிமேலும் தொடருமாக இருந்தால், இலஞ்ச ஊழல் ஆணைக்குழுவிடமோ, அல்லது மனிதவுரிமை ஆணைக்குழுவிடமோ முறைப்பாடு செய்யவேண்டி நேரிடும்." என்று குறிப்பிடப்பட்டுள்ளது.


text: விண்மீன் வலையமைப்பு (star network) இன்று கணினி வலையமைப்பில் மிகவும் பரவலாகப் பாவிக்கப்பட்டு வரும் வலையமைப்பாகும். இது ஈதர்நெற் தொழில் நுட்பத்தில் பாவிக்கக்கூடியது. இவ்வகை வலையமைப்பில் ஒவ்வொரு கணினியும் நிலைமாற்றி (switch) அல்லது கூடுமையத்துடன் (ஹப், hub) இணைக்கப்பட்டிருக்கும். இதனால் ஏதாவது ஒரு மின்கம்பி (cable) அறுந்தாலும் மீதி வலையமைப்புத் தொடர்பு அறாமல் இருக்கும். வளைய வலையமைப்பும் (Ring network) உண்மையில் விண்மீன் வலையமப்பு போன்றே இணைக்கப்படும், பின்னர் மென்பொருள் ஊடாக வளைய வலையமைப்பு நடைமுறைப்படுத்தப்படும். விண்மீன் வலையமைப்பில் எல்லா வலையைப்பில் உள்ளனவும் நடு நிலையத்தில் இணைக்கபடுவதால் இவ்வகை இணைப்புக்கள் பழுதடைவதற்கான வாய்ப்புக்கள் குறைவாகும். பெருநகர் பரப்பு வலையமைப்புகள் விண்மீன் வலையமைப்பு முறையிலேயே இணைக்கப்படுகின்றது. நன்மைகள் சிறந்த வினைத்திறன்: இவ்வகையான வலையமைப்பு இணைப்பில் 3 கருவிகளும் 2 இணைப்பும் மாத்திரமே இணைக்கப்படுவதாலும் இதன் நடுப்பகுதியில் கூடுதல் வேலை இருந்தாலும் கூட அவை கையாளக்கூடியவையே. ஒருபகுதியில் உள்ள மிக அதிகமான வலையமைப்புப் பயன்பாடு வலையமைப்பில் உள்ள ஏனைய கருவிகளைப் பாதிக்காது. கருவிகளைப் பிரித்தல்: ஒவ்வொரு கருவியும் வலையமைப்பில் தனியே நிலைமாற்றியுடனோ அல்லது கூடுமையத்துடனோ (ஹப் உடனோ) இணைக்கப்படுவதால் தனித்தனியாக தவறுகள் ஏற்படுவதற்கான வாய்ப்புகள் குறைவே. எல்லா கருவிகளுமே கூடுமையத்துடன் (ஹப் அல்லது சுவிச்சுடன்) இணைக்கப்படுவதால் கூடுமையத்தை மேம்படுத்துவதன் மூலம் வலையமைப்பை மேம்படுத்தலாம். இலகுத்தன்மை: இத்தொழில்நுட்பமானது இலகுவாக விளங்கக்கூடியதாக இருப்பதால் இதை உருவாக்கி பராமரிப்பது இலகுவாகும். பழுது ஏற்பட்டாலும் இலகுவாக பிழையை அடையாளம் காணக்கூடியதாக இருக்கும். தீமைகள் வலையமைப்பில் உள்ள எல்லா கருவிகளுமே கூடுமையத்துடன் இணைக்கப்படுவதாலகூடுமையம் பழுதடைந்தால் முழு வலையமைப்பும் பயன்படுத்த முடியாததாகிவிடும். கணினிப் பிணையமாக்கம் de:Topologie (Rechnernetz)#Stern-Topologie


11 பேர் ருசி பார்த்தவர்கள் Links to this post சட்னி , சாதம் , சிதம்பரம் ஸ்பெஷல்


text: தஞ்சை வடக்கு மாவட்டம் திருவிடைமருதூர் தாலுக்கா அத்திப்பாக்கம் ஊரைச் சார்ந்த செல்லையன்-தவமணி தம்பதியரின் மகள் ரேணுகா என்கிற சகோதரி இஸ்லாத்தை தன் வாழ்க்கை நெறியாக ஏற்றுக் கொண்டார். இவர் தன்னுடைய பெயரை நஸ்ரின் என்று மாற்றிக் கொண்டார். தமிழ்நாடு தவ்ஹீத் ஜமாஅத் தஞ்சை வடக்கு மாவட்ட செயலாளர் H.சர்புதீன், மாவட்ட பொருளாளர் Z.முஹம்மது நுஃமான், மாவட்ட துனை செயலாளர் காட்டூர் சாதிக் ஆகியோர் முன்னிலையில் அபிடவிட் போடப்பட்டு, அந்நூர் இஸ்லாமிய பெண்கள் கல்லூரியில் மூன்று மாத அடிப்படை கல்வி கற்பதற்கு ஏற்பாடு செய்யப்பட்டது.


text: அரசியல் அமைப்புச் சட்டம் வழங்கியுள்ள அடிப்படை உரிமைகள் யாது? -- உங்களுக்கு உதவும் சட்டங்கள், | பெட்டகம் அரசியல் அமைப்புச் சட்டம் வழங்கியுள்ள அடிப்படை உரிமைகள் யாது? -- உங்களுக்கு உதவும் சட்டங்கள், 1. சமத்துவ உரிமை (பிரிவு 14-18) 2. சுதந்திர உரிமை (பிரிவு 19-22) 3. சுரண்டலுக்கு எதிரான உரிமை (23-24) 4. சமய உரிமை (25-28) 5. பண்ப... https://pettagum.blogspot.com/2013/01/blog-post_7661.html 1. சமத்துவ உரிமை (பிரிவு 14-18) 2. சுதந்திர உரிமை (பிரிவு 19-22) 3. சுரண்டலுக்கு எதிரான உரிமை (23-24) 4. சமய உரிமை (25-28) 5. பண்பாடு மற்றும் கல்வி உரிமைகள் (29-30) 6. தீர்வு பெறும் உரிமை (பிரிவு 32-25) பிரிவு 14 – சட்டத்தின் முன் அனைவரும் சமம் – சட்டத்தின் முன்பு சமத்துவத்தையோ சம பாதுகாப்பை அரசு மறுக்கக் கூடாது. பிரிவு 15 – எந்த குடிமகனையும் மதம், இனம், சாதி, பால், பிறப்பிடம் ஆகியவற்றில் ஏதனையாவது காரணம் காட்டி அவரை பாகுபாட்டுடன் நடத்தக் கூடாது. பிரிவு 16 – பொது வேலைவாய்ப்பில் எல்லோருக்கும் சம வாய்ப்பு அளிக்கப்பட வேண்டும். பிரிவு – 17 தீண்டாமை ஒழிப்பு: தீண்டாதோர் என்று யாரையும் ஒதுக்கி வைத்தல் இச்சட்டத்தின் மூலம் அழிக்கப்படுகிறது. தீண்டாமை நடைமுறைப்படுத்தப் படுவதைத் தடுக்கிறது. தீண்டாமையின் மூலம் தகுதியிண்மை கடைப்பிடிக்கப்பட்டால் அது குற்றமாக கருதப்பட்டு தண்டிக்கப்படும். பிரிவு 19 அனைத்துக் குடிமக்களுக்கும் வழங்கப்பட்டுள்ள சுதந்திர உரிமைகள் அ. பேச்சு மற்றும் கருத்துக்களை வெளியிடும் சுதந்திரம் ஆ. ஆயுதங்களின்றி அமைதியாக கூடுவதற்கான சுதந்திரம் இ. குழுக்கள் – சங்கங்கள் அமைப்பதற்கான சுதந்திரம் ஈ. இந்தியா முழுவதும் சென்றுவர சுதந்திரம் உ. நாட்டின் எந்தப்பகுதியிலும் சென்று தங்கி வாழ உரிமை. ஊ. எந்தத்தொழில், வேலை, வணிகம் மற்றும் வியாபாரம் செய்யும் சுதந்திரம் (மேற்கண்ட சுதந்திர உரிமை சில கட்டுப்பாடுகளைக் கொண்டது அவைகள் பற்றி பிரிவு 19 (2) முதல் (6) வரையிலான பிரிவுகள் விளக்குகின்றன) பிரிவு 20 அ. ஒரு குற்றமென குற்றம் சாட்டப்பட்ட செயல் செய்யப்பட்ட காலத்தில் நடைமுறையில் இருந்த சட்டத்தினை மீறிய குற்றத்தைத் தவிர வேறு எந்த குற்றத்திற்காகவும் ஒரு நபர் தண்டிக்கப்படக்கூடாது. ஆ. எந்த நபரும் ஒரே குற்றத்திற்கு ஒரு முறைக்குமேல் குற்ற வழக்கு தொடுக்கப்பட்டு தண்டிக்கப்படக்கூடாது. இ. எந்த நபரையும் அவருக்கு எதிரான வழக்கில் ஓர் சாட்சியாய் அவரை இருக்குமாறு கட்டாயப்படுத்தக் கூடாது. பிரிவு 21. எந்த நபரின் வாழ்க்கையையோ அல்லது தனி நபர் சுதந்திரத்தையோ சட்டத்தால் ஏற்படுத்தப்பட்ட நடைமுறைகளில் தவிர பிற வழிகளில் மீறப் படக் கூடாது. பிரிவு 22 கைது மற்றும் தடுப்புக்காவல் ஆகியவற்றுக்கு எதிரான பாதுகாப்பு அ. கைது மற்றும் தடுப்புக் காவலுக்கான காரணங்களை உடனே தெரிவிக்க வேண்டும். வழக்கறிஞரை கலந்தாலோசிக்க அவருக்கு உரிமை உண்டு. ஆ. 3 மாதத்திற்குள் அறிவுரைக்கு குழுமத்தின் முன், தடுப்புக் காவலை உறுதிப்படுத்த வேண்டும். இ. தடுப்புக் காவலை எதிர்த்து நீதிமன்றத்தில் முறையீடு செய்ய உரிமை. பிரிவு 23 சுரண்டலுக்கு எதிரான உரிமை. மனித உடல் உறுப்புக்களை வியாபாரம் செய்வதையும், பிச்சை எடுக்க வைப்பதும் கட்டாய வேலை வாங்குவதையும் தண்டிக்கக் தக்க குற்றமாக சட்டம் கூறுகிறது. பிரிவு 24: 14 வயதுக்குட்பட்ட சிறுவர்களை எந்த நிறுவனத்திலும் அல்லது வேறு தொழிலகம் எதிலும் வேலைக்கு வைக்கக் கூடாது. 25) சொத்துரிமை – கல்வியுரிமை – அடிப்படை உரிமைகள்? சொத்துரிமை ஓர் அடிப்படை உரிமையாக பிரிவு 19 (1)ல் வைக்கப்பட்டு பின் 44வது சட்டத்தின் கீழ் நீக்கம் செய்யப்பட்டது. பிரிவு 300 இன் கீழ் சொத்துரிமை ஓர் சாதாரண உரிமை என்ற அளவில் தற்பொழுது சட்டத்தால் கூறப்படுகிறது. கல்வியுரிமை ஓர் அடிப்படை உரிமையாக இருந்தது. பின்னர் அது ஆரம்பக் கல்விக்கு மட்டுமே பொருந்தும் எனக் கூறப்பட்டது.


மாஸ்டர் செஃப்... பிரம்மாண்டமான சமையல் நிகிழ்ச்சி... மீண்டும் இணைந்து விஜய்சேதுதி,தமன்னா ! | Vijay Sethupathi and tamanna join for master chef show promo shooting - Tamil Filmibeat | Published: Sunday, June 27, 2021, 22:13 [IST] சென்னை : ஜெமினி தொலைக்காட்சியில் விரைவில் ஒளிபரப்பாக உள்ள மாஸ்டர் செஃப் என்ற சமையல் நிகழ்ச்சியை தமன்னா தொகுத்து வழங்க உள்ளார். மாஸ்டர் செஃப்' நிகழ்ச்சியின் தெலுங்கு ப்ரொமோ சூட்டிங்கில் கலந்து கொண்டபோது விஜய் சேதுபதியுடன் எடுத்து கொண்ட புகைப்படத்தை தனது இன்ஸ்டாகிராம் பக்கத்தில் வெளியிட்டுள்ளார் தமன்னா. இந்த புகைப்படத்திற்கு கமெண்ட்ஸ், லைக்ஸ் மழை போல் பொழிந்து வருகின்றன. சன் டிவியில் மிக பிரமாண்டமாக மாஸ்டர் செஃப் என்ற சமையல் நிகழ்ச்சி விரைவில் தொடங்க இருக்கிறது. அதனை விஜய் சேதுபதி தான் தொகுத்து வழங்க உள்ளார். இதன் ப்ரோமோ சமீபத்தில் வெளியானது, இதில், விஜய் சேதுபதி ஹெலிகாப்டரில் இருந்து இறங்கி வந்து பேசும் வீடியோ அதிகம் வைரலானது. சன் தொலைக்காட்சியில் தமிழில் மாஸ்டர் செஃப் உருவாவது போல தெலுங்கில் ஜெமினி டிவியில் இந்த நிகழ்ச்சி தயாராக உள்ளது. தமிழில் டாப் நடிகரான விஜய்சேதுபதி இந்த நிகழ்ச்சியை தொகுத்து வழங்குவது போல, தெலுங்கிலும் டாப் நடிகையான தமன்னா தொகுத்து வழங்க உள்ளார். நடிகை தமன்னா முதன்முதலாக சமையல் நிகழ்ச்சி ஒன்றில் தொகுப்பாளராக தோன்ற உள்ளார். மாஸ்டர் செஃப் நிகழ்ச்சியின் ப்ரொமோ ஷூட்டிங்கில் கலந்து கொண்டபோது விஜய் சேதுபதியுடன் எடுத்த புகைப்படத்தை, தனது இன்ஸ்டாகிராம் பக்கத்தில் பகிர்ந்து கொண்ட தமன்னா, மாஸ்டர் செஃப் Coming soon என்று கூறியுள்ளார். இந்த புகைப்படம் பதிவிட்ட சிறிது நேரத்திலேயே தாறுமாறாக அதிக லைக்குகளை பெற்று வைரலாகி வருகிறது. விஜய்சேதுபதியும் தமன்னாவும் தர்மதுரை என்ற படத்தில் இணைந்து நடித்திருந்தனர். அந்த திரைப்படம் அனைவரும் விரும்பும் படங்களில் ஒன்றாக இருந்தது. அந்த படத்திற்கு பிறகு இவர்கள் இருவரும் மாஸ்டர் செஃப் நிகழ்ச்சியில் இணைந்துள்ளனர். க்ரைம், த்ரில்லர் திரைப்படமான நவம்பர் ஸ்டோரிஸ் என்ற இணையத் தொடரில் தமன்னா கடைசியாக நடித்திருந்தார். இத்திரைப்படம் ஒடிடியில் வெளியாகி அனைவரின் பாராட்டையும் பெற்றது. F3, Maestro, Seetimaar, That is Mahalakshmi என்ற தெலுங்கு படத்திலும், Bole chudiyan என்ற இந்தி படத்திலும் தமன்னா நடித்து வருகிறார். Read more about: vijaysethupathi tamannah விஜய்சேதுபதி தமன்னா Vijay Sethupathi and tamanna join for master chef show promo shooting Story first published: Sunday, June 27, 2021, 22:13 [IST]


text: தேடிச் சோறுநிதந் தின்று - பல சின்னஞ் சிறுகதைகள் பேசி - மனம் வாடித் துன்பமிக உழன்று - பிறர் வாடப் பலசெயல்கள் செய்து - நரை கூடிக் கிழப்பருவ மெய்தி - கொடுங் கூற்றுக் கிரையெனப்பின் மாயும் - பல வேடிக்கை மனிதரைப் போலே - நான் வீழ்வே னென்று நினைத் தாயோ? நின்னைச் சில வரங்கள் கேட்பேன் - அவைநேரே இன்றெனக்குத் தருவாய் - என்றன் முன்னைத் தீயவினைப் பயன்கள் - இன்னும்மூளாதழிந்திடுதல் வேண்டும் - இனி என்னைப் புதிய உயிராக்கி - எனக்கேதுங் கவலையறச் செய்து - மதிதன்னை மிகத் தெளிவு செய்து - என்றும்சந்தோஷங் கொண்டிருக்கச் செய்வாய்! - Hari


வாரத்தில் 2 நாட்கள் மட்டுமே பொதுமக்கள் வெளியே வர வேண்டும் : கொரோனா நுழையாத அரியலூர் மாவட்ட ஆட்சியரின் அதிரடி நடவடிக்கை 2020-04-06@ 13:45:23 அரியலூர் : அரியலூர் மாவட்டத்தில் பொது மக்கள் 2 நாட்கள் மட்டுமே அத்தியாவசிய பொருட்கள் வாங்க வெளியே வர வேண்டும் என மாவட்ட நிர்வாகம் அதிரடி உத்தரவு பிறப்பித்துள்ளது. மேலும் 3 நிற வண்ண அட்டைகள் வழங்கப்பட்டுள்ளன. தமிழகத்தில் இதுவரை சுமார் 571 பேருக்கு கொரோனா வைரஸ் உறுதி செய்யப்பட்டுள்ளது. இந்த நிலையில் அரியலூர் மாவட்டத்தில் இதுவரை யாருக்கும் கொரோனா இல்லை. இதற்கு மாவட்ட நிர்வாகம் எடுத்த முக்கிய நடவடிக்கைகள் காரணமாக உள்ளது. இந்நிலையில் அரியலூர் மாவட்ட ஆட்சியர் ரத்னா, புதிய நடவடிக்கை ஒன்றை கையில் எடுத்து அதிரடி காட்டியுள்ளார். அரியலூர் மாவட்டத்தில் உள்ள சுமார் 22,760 குடும்பங்களுக்கு தனிப்பட்ட அடையாள அட்டையை வழங்க மாவட்ட ஆட்சியர் உத்தரவிட்டுள்ளார். அனைத்து வீடுகளுக்கும் பச்சை, நீலம் மற்றும் மங்கள் நிற அடையாள அட்டை கொடுக்கப்பட்டுள்ளது .ஒவ்வொரு குடும்பத்தில் இருந்தும் ஒருவர் இந்த அடையாள அட்டையை கொண்டு சென்று அத்தியாவசிய பொருட்களை வாங்கி செல்லலாம். *பச்சை நிற அடையாள அட்டை திங்கள் மற்றும் வியாழக்கிழமை, *நீல நிற செவ்வாய் மற்றும் வெள்ளி, *மஞ்சள் நிற அடையாள அட்டை புதன் மற்றும் சனி இதுகுறித்து பேசிய மாவட்ட ஆட்சியர் ரத்னா, அரியலூர் மாவட்டத்தி 201 பஞ்சாயத்து உள்ளது. ஒவ்வொரு கிராமத்திற்கும் வாரத்தில் இரண்டு நாள் மட்டும் வெளியே செல்ல அனுமதி அளிக்கப்பட்டுள்ளது. இந்த இரண்டு நாட்கள் வீட்டிற்கு தேவையான பொருட்களை வாங்கி கொள்ளலாம்.இந்த நடைமுறையை காவல்துறையால் கண்காணிக்கப்பட்டு வருகிறது. இரண்டு சக்கர வாகனத்தில் இருவர் வருவது வாடிக்கையாக இருந்தது. இதனை கட்டுப்படுத்த இந்த முக்கிய நடவடிக்கை எடுக்கப்பட்டுள்ளது. மேலும் 1077 என்ற எண்ணிற்கு தொடர்பு கொண்டால் மருந்து, மாத்திரை போன்ற அத்தியாவசிய பொருட்கள் வீட்டிற்கே வரும் நிலையில் நடவடிக்கைகள் எடுக்கப்பட்டுள்ளது என தகவல் அளித்துள்ளார். மேலும் செய்திகள் தனியார் மருத்துவமனையில் பணியாற்றியவர் நெல்லூரில் கொரோனாவுக்கு டாக்டர் பலி: சிகிச்சை அளிக்க முன்வராத அரசு மருத்துவர்கள் குப்பையை அகற்றிய அமைச்சர் 81 கோடி பயனாளிகளுக்கு வழங்கலாம் 9 மாதங்களுக்கு தேவையான உணவு தானியம் கையிருப்பு: ராம்விலாஸ் பஸ்வான் தகவல் இந்தியாவில் பலி எண்ணிக்கை 273 ஆக உயர்ந்தது: பாதிப்பு 8,356 காலரா பரவியபோது மாஸ்க், கையுறை அணியாமல் வங்கதேசத்தில் சிகிச்சை அளித்தேன்: நினைவு கூர்ந்தார் தஸ்லிமா நஸ்ரீன் அகமதாபாத்தில் அதிரடி: முகக்கவசம் அணியாவிட்டால் 5,000 அபராதம், 3 ஆண்டு சிறை - கொரோனா பரவலை தடுக்க நேற்று மக்கள் ஊரடங்கு: வெறிச்சோடிய மதுரை மாநகரம் - கொரோனா தாக்குதலுக்கு மத்தியில் குரோஷியாவை உலுக்கிய கொடூர நிலநடுக்கம்...!இடிபாடுகளில் சிக்கி பலர் படுகாயம்! - சீனாவின் ஜாக் மா அறக்கட்டளை மூலம் நன்கொடையளித்த மில்லியன் கணக்கான மருத்துவ பொருட்கள், கிழக்கு ஆபிரிக்க நாடான எத்தியோப்பா விமான நிலையத்திற்கு வந்தடைந்தது! - கொரோனா தாக்குதலை முன்னிட்டு இந்தியா முழுவதும் ஊரடங்கு உத்தரவு: மக்கள் நமாட்டம் இல்லாததால் வெறிச்சோடிய நகரங்கள்...! புகைப்படங்கள் - கொரோனா வைரஸ் எதிரொலி: இந்தியாவில் ஊரடங்கு உத்தரவை தொடர்ந்து பணியில் ஈடுபட்டுள்ளவர்களுக்கு பொதுமக்கள் கைத்தட்டி நன்றி தெரிவித்தனர்


லோக்பால் உறுப்பினர் திலீப் ராஜினாமா ஏற்பு| Dinamalar லோக்பால் உறுப்பினர் திலீப் ராஜினாமா ஏற்பு Added : ஜன 15, 2020 23:40 புதுடில்லி: லோக்பால் உறுப்பினராக இருந்த ஓய்வுபெற்ற நீதிபதி திலீப் பாபாசாகிப் போஸ்லேவின் ராஜினாமாவை மத்திய அரசு ஏற்றுக்கொண்டது. அரசியல் தலைவர்கள் அரசு உயரதிகாரிகள் ஆகியோர் மீதான ஊழல் வழக்குகளை விசாரிக்க மத்தியில் லோக்பால் அமைப்பும் மாநிலங்களில் லோக் ஆயுக்தா அமைப்பும் அமைக்கப்பட்டன. இதையடுத்து 2019 மார்ச் மாதம் லோக்பால் அமைப்பின் தலைவராக உச்சநீதிமன்ற முன்னாள் நீதிபதி பினாகி சந்திர கோஸ் பதவியேற்றுக்கொண்டார். அந்த அமைப்பில் ஓய்வுபெற்ற நீதிபதிகள் ஐ.ஏ.எஸ். - ஐ.பி.எஸ். அதிகாரிகள் என எட்டு உறுப்பினர்களும் நியமிக்கப்பட்டனர். இந்நிலையில் அந்த அமைப்பின் உறுப்பினராக இருந்த ஓய்வுபெற்ற நீதிபதி திலீப் பாபாசாகிப் போஸ்லே 6ம் தேதி தன் பதவியை ராஜினாமா செய்வதாக கூறி மத்திய அரசுக்கு கடிதம் அனுப்பியிருந்தார். திலீப் போஸ்லேவின் ராஜினாமாவை மத்திய பணியாளர் துறை அமைச்சகம் ஏற்றுக்கொண்டது. ஜனவரி 12ல் திலீப் போஸ்லே அப்பதவியில் இருந்து விடுவிக்கப்பட்டதாக மத்திய அரசு வெளியிட்ட அதிகாரப்பூர்வ அறிக்கையில் குறிப்பிடப்பட்டுள்ளது. இதை திலீப் போஸ்லே 'டுவிட்டரி'ல் பதிவிட்டு உறுதிப்படுத்தியுள்ளார். ஐரோப்பிய கூட்டமைப்பு நாடுகளுக்கான 'ஷெங்கென் விசா' கட்டணம், உயர்வு பொங்கல் கொண்டாடிய வெளிநாட்டு பயணியர்(1) பொங்கல் கொண்டாடிய வெளிநாட்டு பயணியர்


text: பகுதி மூன்று: 3. பெயரழிதல் கருநீலக் கடலொன்று கண்ஒளிர்ந்து கைவிரிந்து காலெழுந்து இதழ்மலர்ந்து உங்கள் மடிகொண்டமைந்தது. பெண்களே, பேதையரே, பெருமையல் திரண்டமைந்த அன்னையரே, அக்கண்களுக்கு மையிட்டு கன்னங்களில் பொற்பொடியிட்டு கைகளுக்கு வளையிட்டு கால்களுக்கு தண்டையிட்டு அணியிட்டு அணிசெய்து நீங்கள் அறிந்ததுதான் என்ன? கன்னங்கருமைக்குள் எஞ்சும் வண்ணம்தான் ஏது? இல்லையென்ற சொல்லின்மேல் இருப்பதெல்லாம் சுமத்தும் ஞானியரா நீங்கள்? எல்லையற்ற இருள்வெளியில் நீங்கள் ஏற்றிவைத்த விண்மீன்களா அவை? ஆயர்குடியில் அன்னையரின் நகைப்பொலிகளைக் கேட்கிறேன். மலர்தொடுப்பாள் ஒருத்தி. மாச்சுண்ணம் இடித்தெடுப்பாள் இன்னொருத்தி. மணிகோத்து மாலையாக்குவாள் பிறிதொருத்தி. நெஞ்சம் தொட்டு நினைவுதொட்டு கனவுதொட்டு கண்ணீர்தொட்டு தொடுத்தெடுக்கமுடிபவர்கள் வாழ்த்தப்பட்டவர்கள். அவர்களின் செஞ்சாந்து மெல்விரல்கள் நாவாகி நெளிந்து நெளிந்து சுழித்து நடமிட்டுக் களியாடி நிகழ்கிறது அவன் பெயர். சொல்தொடுத்து அவனுக்குச் சூட்டும் கவிஞன் பொருள்முதிர்கையில் அறியும் நிறைவின்மையை அவர்கள் ஒருபோதும் தொடுவதில்லை. அன்னையரே, பேதையரே, ஞானியருக்கு பாதம் கொடுப்பவன் உங்கள் கைகளுக்கு தலைகொடுத்திருக்கிறான். கோகுலத்து நந்தனின் சிற்றில் சிறுவாயில் திறந்து நுழைகிறேன். மலர்களை அள்ளி மாக்கோலத் திண்ணையில் சிதறடித்துச் செல்கிறேன். மணிமுத்துக்களை அள்ளி பசுஞ்சாணித்தரையில் உருட்டுகிறேன். நறுஞ்சுண்ணப்பொடியை அள்ளி சுவரில் வீசுகிறேன். ஆயர் மடமகளிர் அள்ளித் தோளிலிட்ட மெல்லியபட்டாடைகளில் ஆடுகிறேன். அவர்களின் கலைந்த கருங்குழல்களில் அளைகிறேன். கனிந்து வியர்த்த மேலுதட்டு நீர்முத்துக்களை ஒற்றி எடுக்கிறேன். அவர்கள் சலித்துச் சொல்லும் சிறு மொழிகளை அள்ளிக்கொள்கிறேன். நகைத்தோடி அன்னத்தூவல் அடுக்கியமைத்த அவன் மஞ்சத்தை அணைகிறேன். அவன் நெற்றிப்பிசிறுகளை ஊதி அசைத்து சுற்றி வருகிறேன். அவன் உதடுகளில் எஞ்சிய பால்மணம் கொண்டு வானிலெழுகிறேன்! ஏன் இத்தனை அணிசெய்கிறார்கள் என்று ராதைக்கு புரிந்ததே இல்லை. நீலச்சுடர் வைரங்கள்மேல் எதற்கு அஞ்சனம்? மேகக்குழவிக்குமேல் எதற்கு மணிமாலை? ஆனால் அன்னையர் நெஞ்சம் ஆறுவதேயில்லை. ஒருத்தி சூட்டிய மாலையை இன்னொருத்தி விலக்கி பிறிதொன்று சூட்டுவாள். ஒருத்தி அணிவித்த ஆபரணம் ஒளியற்றதென்று இன்னொருத்தி எண்ணுவாள். அருகே அமர்ந்திருந்து ஒவ்வொருத்தியின் கையிலும் ஒவ்வொரு குழந்தையாக அவன் உருமாறுவதை கண்டிருப்பாள். படித்துறை தோறும் பெயர் மாறும் நீலநதிப்பெருக்கு போல. பற்றும் விறகின் பரிமளத்தை எழுப்பும் நீலத்தழல் போல. கணந்தோறும் ஒரு கண்ணன். கைகள் தோறும் ஒரு மைந்தன். கொஞ்சல் கொண்டு அவன் சலிப்பதேயில்லை. கைகளில் இருந்து கைகளுக்கும் உதடுகளில் இருந்து உதடுகளுக்கும் சிரிப்பழியாது சென்று கொண்டே இருந்தான். சொல்லிச் சொல்லி பொருள்வளரும் சொல் போல கைகள் தோறும் வளர்ந்தான். அன்னை முகத்தை இரு கைகளால் அள்ளி அடித்தான். செல்லச்சிறு உதடுகளால் அவள் கன்னங்களை கடித்தான். கால்மடித்து எம்பி எம்பி குதித்து சிரித்தான். அவள் காதணியை கைகளால் பற்றிப்பிடுங்கி கதறவைத்தான். மூக்குத்தியை வாயால் கவ்வி தவிக்கவைத்தான். மடிமீது வெந்நீர் பெய்து கூவிச்சிரிக்க வைத்தான். அவள் குங்குமத்தை மார்பிலும் பண்டியிலும் அணிந்து நின்றான். ஆடிப்பாவை போல் அத்தனை உடல்களிலும் எழுந்து அன்னை அவனைச் சூழ்ந்திருந்தாள். ஆயிரம் கோடி முறை அள்ளி அணைத்து தவிப்பு மேலிடப்பெற்றாள். பருகும்தோறும் விடாய்பெருகும் குளிர்நீர்ச் சுனையருகே நின்று தகித்தாள். எரிந்த காடுமேல் பெய்தது எண்ணை மழை. நெய்யரக்கை நாடும் தழல்கள் போல அவனை நோக்கி எழுந்தசைந்தன அன்னையர் கைகள். எட்டு திசையிலும் வளையொலிக்கக் கொட்டி அழைக்கும் அத்தனை கைகளுக்கும் கொடுக்க அவனிடம் விழிச்சிரிப்பிருந்தது. ஆயிரம் பல்லாயிரம் பந்திகளில் பரிமாறியபின்னரும் அமுதம் எஞ்சியிருந்தது. அன்னையரின் கைகளில் இருந்து அவனை மீட்டுக்கொண்டு வெளியே கொண்டு செல்லும் வழி ராதைக்குத்தெரியும். அவன் முன் சென்று அவன் விழிபட்டதுமே விலகிவிடுவாள். அவள் அவனை கையிலெடுத்து மார்போடணைத்து வெளியே கொண்டுசென்று நூறுமுறை முத்தமிட்டு நூறு மென்சொல் சொல்லி மன்றாடுவது வரை அவன் அழுகை நிற்பதில்லை. அவனை கொன்றை விரித்த பொற்கம்பளம் வழியாக, வேங்கை மூடிய பொற்பாறைகளினூடாக, புன்னை நெளியும் பொற்பெருக்கருகே, புங்கம் எழுப்பிய பொற்திரை விலக்கி கொண்டு சென்றாள். அவனை சிறுகிளையில் அமர்த்தி கைகளை விட்டு விலகி நின்று குனிந்து நோக்கிச் சிரித்தாள். செந்நிற வாய்மலரில் பனித்தெழுந்த இரு வெண்முத்துப் பற்களுடன் சிரித்து கைகளை வீசி காலுதைத்து எழுந்து அவளை நோக்கிப் பாய்ந்தான். “மூடா. நீயென்ன சிறகு முளைத்த சிறுபுள்ளா? கூட்டுச்சுவர் பிளந்த வண்ணப்பூச்சியா?” என்று அவள் அவன் முகைவயிற்றில் மூக்கை உரசினாள். கைகளில் அவனைத் தூக்கி கண்ணெதிரே கொண்டுவந்து நோக்கினாள். “இதென்ன மலர்மாலை? இடையில் வெறும் அணியாடை?” என்று ஒவ்வொன்றாக அகற்றினாள். “என் நீலச்சிறுமணிக்கு எவ்வணியும் பொய்யணியே” என்றாள். “ஆனால் அணிசெய்யாது அன்னை மனம் அடங்குவதுமில்லையே” என்று தவித்து கண்சூழ்ந்தாள். நெற்றிமயிர்குவையில் நீலமலர் சூடிப்பார்த்தாள். செண்பகமும் பாரிஜாதமும் செவ்வரளியும் மல்லிகையும் அவன் குழல் முன் அழகிழந்தன. காட்டுமலர்கள் அனைத்தும் முடிந்தபின்னர் “உன் சென்னி சூடும் ஒரு மலரை நீயே இனி உருவாக்கு. அழகிருக்கலாம், இத்தனை ஆணவம் ஆகாது” என்று அவன் சிறுதொடையில் அடித்தாள். சிரித்து அவள் கைபற்றித் தாவி எழுந்த அவனை அள்ளி இடைவளைவில் அமர்த்தியபோது அருகிருந்த மரக்கிளையில் அமர்ந்த மயிலின் தோகையை ராதை கண்டாள். முகம் மலர்ந்து அதில் ஒரு பீலியை மட்டும் கொய்து அவன் குடுமியில் சூட்டினாள். “கண்ணனின் சென்னிமேல் எழுந்த கண்!” என்று சொல்லி நகைத்தாள். மாமழை மேகம் எழுந்ததைக் கண்டதுபோல கால்நடுங்கி கழுத்து சிலிர்த்து பீலித்தோகை விரித்தாடியது மயில். யுகயுகமாய் காத்திருந்த நீலப்பெருவிழிகள் ஒளிகொண்டு ‘இதோ, இதோ’ என்று பிரமித்தன. ‘ஆம், ஆம்’ என்று தவித்தன. அவன் சூடுவதற்கே அவை தோகை கொண்டன என்று அறிந்தன. பீலிக்குடுமியுடன் அவனை இடையமர்த்தி ஆயர் குடில்நோக்கி ஓடிச்சென்று “அன்னையீர், பாருங்கள். இவனுக்கு அணிசெய்ய இது அன்றி வேறேது?” என்றாள் ராதை. அன்னையர் ஓடிவந்து விழிவிரிந்த குழல்கண்டு திகைத்து கண்பெருகி “ஆம்! இவனுக்கு இனி வேறு அணியொன்று இல்லை” என்றார்கள். யசோதை ஓடிவந்து அவனை வாங்கி முத்தமிட்டு “உன் காதல் விழிகளை ஒரு கண்ணாக்கி அவன் சென்னியில் சூட்டிவிட்டாய். கள்ளி” என்று ராதையிடம் சொன்னாள். “ஆம், அக்கண்ணிலெரியும் தாபம் காட்டை எரிக்கும் தழல்போலிருக்கிறது” என்றனர் ஆயர்குலத்து அன்னையர். என்னவென்று வளர்கிறான்? இனிதினிதென்று ஒவ்வொரு கணமும் நாவறியும் உணவென்று அவனை அறிகிறதா காலம்? பாளைக்குருத்தென மடிந்த சிறுதொடை வளைத்து கால்விரலை வாயிலிட்டு தன்னை தான் சுவைத்து அவன் கிடந்த கோலம் அவள் கண்ணை விட்டு மாயவில்லை. அதற்குள் வலக்காலை தூக்கி இடப்பக்கம் வைத்து வலக்கை தூக்கி இடப்பக்கம் ஊன்றி கவிழ்ந்து குப்புறக்கிடந்தான். பொற்கிண்ணப் பாலை சிறுகரண்டியால் கலக்கி வந்த ராதை கையூன்றி காலடித்து மண்ணில் நீந்துபவனைக் கண்டு கூவிச்சிரித்தபடி ஓடிவந்து மூச்சிரைக்க அருகமர்ந்து “யுகம்புரள்வது இத்தனை எளிதா? எத்தா, இதையா ஒரு பெருங்கலையாக இத்தனை நாள் பயின்றாய்?” என்றாள். இருகைகளையும் தூக்கினால் தாடை மண்ணிலறையும் என்ற புடவிப்பெருநியதியை அறிந்து கதறியழுதான். கண்ணீர் உலராமல் கன்னங்களில் எஞ்சியிருக்க ஒருகையை ஊன்றி மறுகையால் மண்ணை அறைந்து முன்னகர முடியும் என்று கண்டுகொண்டான். சுவர்வரைக்கும் நீந்திச் சென்று முட்டி நின்று அழுதுபார்த்தபின் அப்படியே கை மாற்றி பின்னால் நகர்ந்து சென்றான். சுவரென்று நினைத்து திரைச்சீலையையும் முட்டி அவன் பின்னகர்ந்தது கண்டு கைகொட்டி நகைத்தாள். “மாயை என்றால் என்னவென்று நினைத்தாய்? நெகிழாமை நெகிழ்வதும் நெகிழ்வதெல்லாம் கல்லாவதும் அல்லவா?” என்றாள். திண்ணையிலிருந்து முற்றத்துக்கு தலைகீழாக இறங்கிச்சென்றான். பதறி கைநீட்டி அவனை வாங்கி அழாதே என் அரசே என்றது பூமி. சிற்றெறும்பை துரத்திச் சென்றான். கதவிடுக்கு இடைவெளியின் மென்புழுதியை திரட்டி உண்டான். அவன் முகத்திலுறைந்த மோனத்தைக் கண்டு சுட்டுவிரலை வாயிலிட்டு உள்ளிருந்து வண்டு ஒன்றை வெளியே எடுத்தாள் ராதை. “ஊர்வனவும் பறப்பனவும் உன் வாய்க்குள்தான் வாழுமோ?” என்று அவனை தூக்கிச் சுழற்றி பின் தொடைக் கதுப்பில் அறைந்து இடையமர்த்திக்கொண்டாள். கொடித்துணிபற்றி எழுந்து துணிக்குவையுடன் பின்னால் விழுந்து அன்னையின் புடவை சுற்றி புரண்டு காலுதைத்து தவித்து ஊடுருவி மீண்டுவந்தான். பானைக்குள் தலைசெலுத்தி உருண்டு சென்றான். சிறுசம்புடத்தை சுவர்மூலைவரை தள்ளிச்சென்று கைப்பற்றி வாயில் கவிழ்த்தான். சிறுநீர் ஈரம் பின்னால் நீள வால்மீன் என தரை மீட்டிச் சென்றான். எழுந்தமர்ந்து குனிந்து தன் குறுமணியை பிடித்திழுத்து ஆராய்ந்தான். “ஐயமே வேண்டாம் கண்ணே, நீ ஆயர்குலச்சிறுவன்! ஆயிரம் கன்னியர்க்கு அரசன்!” என்று சொல்லி ராதை நகைத்தாள். எண்ணை அள்ளி தன் வயிற்றில் பூசிக்கொண்டான். வெண்ணை கலத்துக்குள் மண்ணள்ளி கொண்டு வந்துபோட்டான். பூனை வாலைப்பற்றி பின்னால் சென்றான். அவன் அருகே வருகையிலேயே அரைக்கண் விழித்த நாய் வம்பெதற்கு என்று வால் நீட்டி எழுந்து சென்றது. கூரிய கருமூக்கைச் சரித்து காகம் அவன் கையிலிருந்த அப்பத்துக்கு குரல் கொடுத்தது. “கா கா” என அவன் அதற்காக கைதூக்கி வீசிய அப்பம் அவன் முதுகுக்குப் பின் விழக்கண்டு காகம் பறந்தெழுந்து அவன் தலை கடந்து சென்று அமர்ந்து கவ்விச் சென்றது. சுவர்பற்றி எழுந்து நின்றான். ராதையின் ஆடைபற்றி எழுந்து கைநீட்டி “தூக்கு தூக்கு” என்றான். “கால்முளைத்துவிட்டாய். இனி உன் கைகளில் வாள் முளைக்கும். உன் கீழ் தேர்முளைக்கும். நீ அமர அரியாசனம் முளைக்கும். நீ ஆள அறம் முளைக்கும்” என்று அவனைத் தூக்கி கால்பறக்கச் சுழற்றி தன் தோளிலமர்த்தி நடமிட்டாள் ராதை. கல்லுப்புப் பரல்போல பாற்பற்கள் ஒளிவிட வெள்ளிமணி சிலம்புவதுபோல அவன் கூவிச்சிரித்தான். சுவர் பற்றி நடந்து உரலில் ஏறி சாளரத்தில் தொற்றி ஆடி நின்றான். அழிமடிப்பில் ஏறி உறிவிளிம்பில் தொற்றி ஆடினான். கலம் ஒலிக்க விழுந்து வெண்ணைமேல் வழுக்கினான். ஓடிவந்த யசோதை விழ அவள் கைகளைப் பற்றிக்கொண்டு மீண்டும் வழுக்கினான். பசுவின் கழுத்துமணியைப் பற்றிக்கொண்டு அதனுடன் முற்றமெங்கும் கதறிச்சுற்றிவந்தான். “என்னால் ஆகாதடி இவனை வளர்த்தெடுக்க. கூடாதென்பதை மட்டுமே செய்யும் ஒரு குழந்தை இப்புவியில் இதற்கு முன் பிறந்ததில்லை” என்றாள் யசோதை. ”குடிநீரில் சிறுநீர் பெய்ய இவனுக்கு கற்றுக்கொடுத்தது யார்? அடுப்புத்தீயில் நீரை ஊற்ற எப்படியடி எண்ணினான்? என் குடங்களெல்லாம் கிணற்றில் கிடக்கின்றன. என் ஆடைகளெல்லாம் கிழிந்து தொங்குகின்றன. என் தோழி, ஆகாதென்ற ஒன்றே இவனுக்கில்லை என்றால் நான் இவ்வில்லத்தில் எப்படி வாழ்வேன்?” ராதை அவனை அள்ளி “இதுவரை வந்த மைந்தர்கள் எல்லாம் செய்ய மறந்துவிட்டவற்றை செய்கிறான் அன்னையே” என்றாள். “இவன் தந்தையிடம் சொன்னால் என்னை குறைசொல்கிறார். ஆநிரைகூட்டிச் செல்ல அவர் எழுகையில் கடிகொம்பை கையில் கொண்டு கொடுக்கிறான். தோல்செருப்பை எடுத்துவைக்கிறான். அந்தியில் அவர் திரும்புகையில் மேலாடை வாங்கி மடித்து வைக்கிறான். ஆயர்குடிகண்ட ஆயிரம் தலைமுறையில் தன் மைந்தனே உத்தமன் என்று நம்யிருக்கிறார்” என்றாள் யசோதை. “அந்தியில் அவர் மார்பில் குப்புறப்படுத்து ஆயர்குடியின் தொல்கதைகள் கேட்கிறான். அறமும் நெறியும் அனைத்தும் அறிந்தவன்போலிருக்கிறான்.” சமநிலத்திற்கு வந்த நீரோடை போலிருந்தான். உடலின் அத்தனை பக்கங்களாலும் ததும்பினான். எத்திசையில் அவன் செல்வானென்றறியாது அன்னையர் அத்தனை திசைகளிலும் சென்று நிற்க அவர்கள் கனவிலும் எண்ணாத இடத்தில் எழுந்து எம்பி எம்பி வெண்பரல் பல்காட்டி சிரித்தான். “ஒருநாளில் எத்தனை முறைதான் நீராட்டுவது? அப்படியே இரவில் ஒருமுறை நீரூற்றி துடைத்து விட்டால் போதுமென்று எண்ணி விட்டுவிட்டேனடி” என்று எருக்குழியில் இருந்து அவனை அகழ்ந்தெடுத்து கொடித்தாள் போல இடக்கை நுனிபற்றி தூக்கிவந்த யசோதை சொன்னாள். “இன்றுகாலை அடுத்த வீட்டு சாம்பலில் இருந்து எடுத்தேன். முந்தையநாள் அவர்களின் புளிப்பானைக்குள் இடைவரை நின்றிருந்தான். கன்று உண்ணும் புற்குவைக்குள் சென்று பகலுறங்குகிறான். என்ன சொல்வேன்...” அவன் ஈர உடலை அள்ளி முகர்ந்து “ஆம், இவனுடலில் ஆயர்குடியின் அத்தனை நறுமணமும் வீசுகின்றது” என்றாள் ராதை. “நீதான் மெச்சிக்கொள்ளவேண்டும். ஏனடி யசோதை, ஏனிப்படி துடிக்கிறான், உன் மைந்தனுக்கு என்னதான் வேண்டும் என்று கேட்டாள் என் அன்னை” என்றாள் யசோதை. “அவனுக்கு இப்புவியே வேண்டும். விண்வேண்டும் வெளிவேண்டும். எஞ்சாமல் எங்குமிருக்கவேண்டும். காலமாகி காலம் கடந்தும் திகழவேண்டும்” என்றாள் ராதை. “அதற்கு இவன் ஆயர்குடிச் சிறுவனாக ஏன் வந்தான்? பரம்பொருளாகப் போய் நின்றிருக்கவேண்டியதுதானே?” என்று சிரித்த யசோதை “பதினெட்டு பெற்றவள் படாத பாட்டை இவ்வொருத்தனைப் பெற்று அடைகிறேன். இனி ஏழு பிறவிக்கு எனக்கு பிள்ளைக்கலியே இல்லையடி” என்றாள். நாளெல்லாம் அவனை தேடிக்கொண்டிருப்பதே யசோதையின் வாழ்வாயிற்று. “கிருஷ்ணா! கிருஷ்ணா!” என்றழைக்கும் குரலாகவே அவள் ஆயர்பாடியில் எங்குமிருந்தாள். கொம்பரக்கில் நறுமணம் போல குங்கிலியப்புகை போல அவளிடமிருந்து எழுந்த அக்குரலே அவளானாள். அழைத்து அழைத்து அருகிருக்கையிலும் அவள் அவனை கூவியழைத்தாள். “கிருஷ்ணா எங்கிருக்கிறாய்?” என்று தன் இடையிலமர்ந்த அவனை அவள் கூவ “எத்தனை கிருஷ்ணன் வேண்டுமடி உனக்கு? ஆயினும் இத்தனை ஆசை உனக்கு ஆகாது ஆயர்மகளே” என்று சொல்லிச் சிரித்தாள் வரியாசி. “என்னை பித்தியாக்கி விளையாடுகிறான் பழிகாரன்” என்று கண்ணீர் மல்கினாள் யசோதை. இருளில் துயிலுக்குள் “கிருஷ்ணா, அருகே வா!” என்று ஏங்கிக்குரலெழுப்பி கை நீட்டி அருகே கண்வளரும் அவன் சிறுகால்களை எட்டித் தொட்டு வருடி எடுத்து நெஞ்சோடணைத்துக்கொண்டாள். “எந்தக்கிருஷ்ணனை தேடுகிறாய்?” என்று நந்தன் புரண்டு பல் ஒளிர நகைத்தான். “இத்தனை மாயம் காட்டும் இவ்வுலகை நிறைப்பவன் இங்கே இப்படி துயிலமுடியுமா? இந்த ஆயர்ச்சிறுமைந்தன் உடலில் அமைந்து ஆடுபவன் யார்?” என்று சொல்லி அவள் நீள்மூச்செறிந்தாள். “உன் சிந்தையழிந்து விட்டது. சொல்லில் பொருளுமழிந்துவிட்டது” என்று சிரித்தபின் மைந்தனின் கைகளை எடுத்து தன் கன்னத்தில் வைத்து முத்தமிட்டு கண்மூடினான் நந்தன். எச்சில் வழியும் சிறுகுமிழ்வாய் குழற “கண்ணன், காற்று” என்று சொல்லி அவன் புரண்டு படுத்தான். “என்ன சொல்கிறான் கேட்டீர்களா? அவன் சொன்னதென்ன என்று தெரியுமா?” என்று யசோதை பதறினாள். “ஆம், மொழி திருந்தா மைந்தன் சொன்னதற்கு வேதப்பொருள் தேடு... உனக்கு வேறு வேலையில்லை. நானோ நாளை கன்றுகூட்டி காடு செல்லவேண்டியவன்” என்று சொல்லி கண்மூடி துயின்றான் நந்தன். இருளில் அருகணைந்து குனிந்து அவன் துயில் முகம் நோக்கி நெஞ்செழுந்து தவித்திருந்தாள் யசோதை. ராதை மட்டும் அவனை தேடுவதேயில்லை. எங்குசென்றான், எங்கிருப்பான் என தன்னுள் நோக்கியே அவள் அறிந்துகொண்டாள். “அய்யோடி, நல்லவேளை வந்தாய். அவனை பகலெல்லாம் தேடுகிறேன். சற்று தேடிக்கொடுக்க மாட்டாயா?” என்று யசோதை அவளிடம் கெஞ்சுவாள். “இந்த மதியம் அவன் எங்கும் சென்றிருக்க மாட்டான். அன்னை மணம் தேடி எங்கோ ஒடுங்கியிருப்பான்” என்று ராதை யசோதையின் அழுக்குத்துணி சுருட்டி வைத்த மூங்கில் கூடையை கவிழ்த்தாள். உள்ளே கருச்சுருள் போல் தூங்கும் கருமுத்தைக் கண்டெடுத்து அள்ளி நெஞ்சிலேற்றினாள். “ஆடையில் எஞ்சுகிறாள் அன்னை என்று ஆயர் கதை ஒன்று சொல்வதுண்டு அன்னையே” என்று சிரித்தாள். ஆனால் இருள் படர்ந்த அந்தியில் ஆயர்குடியே திரண்டு அவனை தேடிக்கொண்டிருக்கக் கண்டு அவளும் அஞ்சி ஓடிவந்தாள். “பர்சானமகளே, என் மைந்தனைக் கண்டாயா? ஆயர் மகளிரெல்லாம் ஆறுநாழிகையாய் தேடுகிறோம்... அவன் காலடித்தடம் பதியாத ஒரு பிடி மண்ணும் இங்கில்லை. அவன் குரலோ கேட்கவில்லை” என்று யசோதை பதறினாள். தோன்றுமிடமெல்லாம் தேடி கண்டடையாத ஒரு கணத்தில் அவள் அகமும் அஞ்சிவிட “கண்ணா! கண்ணா எங்குளாய் நீ?” என்று கூவி ராதையும் தேடத்தொடங்கினாள். தேடத்தேட தேடிச்செல்லும் அகம் எத்தனை எல்லைக்குட்பட்டது என்பதையே கண்டாள். “யமுனையைக் கண்டால் அச்சமாக உள்ளதே என் இறைவா!” என்று சொல்லி வரியாசி திண்ணையில் விழுந்துவிட்டாள். “கன்றுகளின் கால் தடங்களையும் பாருங்கள். முதுகிலேறிச் சென்றிருப்பான்” என்றாள் படாலை. தேடுகையில் ஆடுபவன் அவன் என்று அறிந்தார்கள் அனைவரும். தேடிச்செல்லும் அவர்களின் சிறுமதி சென்று தொடும் இடங்களில் எல்லாம் சற்று முன் அவன் அமர்ந்து சென்ற தடமொன்றே எஞ்சியது. வெற்றிடம் கண்டு வெறுமை கண்டு மனம் திகைத்து அகம் சலித்துச்சென்ற ஒரு கணத்தில் கனத்துக்கனத்துவந்து உடைந்து சிதறி “கிருஷ்ணா, இனியுன்னை காண்பேனா!” என்று நெஞ்சில் அறைந்து கதறி யசோதை மண்ணில் விழுந்தபோது அத்தனை ஆயர்மகளிரும் நெஞ்சழிந்தனர். அழுகுரல்கள் இருளில் எழுந்தன. கைகள் நீண்டு வானை இறைஞ்சின. “கிருஷ்ணா! ஆயர் குலக்கொழுந்தே. வேண்டாம் விளையாட்டு” என்று அன்னையர் கூவிக் குரலெழுப்ப சூழ்ந்து கனத்து அலையின்றி நிறைந்திருந்தது இருள். இருளில் தனித்துச் சென்ற ராதை கண்ணழிந்து கருத்தழிந்து தான் மட்டும் தனித்திருப்பதை அறிந்தாள். பின்னர் தானும் அழிந்து தனியிருளே எஞ்சுவதை உணர்ந்தாள். அப்போது மிக அருகே அவனை தூய உடற்புலனால் அறிந்து பனியாகி இறுகும் அலைகடல்போலானாள். இருளாக அவளைச் சூழ்ந்தவன் சொல்லுக்கும் உணர்வுக்கும் அப்பால் விழி மயங்கி இருந்தான். இருகைநீட்டி அவள் அவனைத் தொட்டு எடுத்து தன்னுடன் சேர்த்தாள். வெம்மை மென்தசை கொண்டு வந்த கையில் வந்த இருள். இருப்பதெல்லாம் இருளாக ஆகி மறையத்தான் எழுகின்றனவா? இங்கே இருப்பதெல்லாம் இருள் மட்டுமேதானா? இருளாகி அனைத்தும் சுழன்றழியும் இன்மையின் இருளே அவனா? இருளன்றி பொருளாக ஏதுமில்லா இருப்பே. இருமையென ஒன்றும் எஞ்சாத இருளே. ஒளியை கருக்கொள்ளும் வெளியே. அன்னையர் மொழியால் அவன் சூடிய அத்தனை பெயர்களும் வெற்றொலியாக வேறெங்கோ ஒலிக்க தன் கையில் எஞ்சிய கண்ணறியா கருமையை “சியாமா” என்று அவள் அழைத்தாள். அவன் தன் மெல்லிய இருள்கைகளால் அவள் கழுத்தை வளைத்து “சியாமை!” என்றான். ஆம் ஆம் என்று நெட்டுயிர்த்து அவனைத் தழுவி அவள் சொன்னாள் “ஆம், அது மட்டுமே” ஆயினும் நெஞ்சுறாது “ஆனால் நீ கனசியாமன்” என்று சொல்லி இருளாகி எஞ்சி தன் கையில் இருந்தருளிய ஒளியின் பெருங்கனவை முத்தமிட்டாள். வெண்முரசு விவாதங்கள்


text: கோட்பிரீடு இலைபுனிட்சு அல்லது கோட்பிரீடு வில்கெலம் இலைபுனிட்சு, (Gottfried Wilhelm Leibniz) (1646 - 1716) ஒரு இடாய்ச்சுலாந்திய மெய்யியலாளராவார். இவரின் பெயரை இலீபுநிட்சு என்றும் சொல்வார்கள் மெய்யியலின் வரலாற்றிலும் கணித வரலாற்றிலும் குறிப்பிடத்தக்க இடம் வகிக்கும் இவர் பல்துறை அறிவு கொண்டவர். இவர் பெரும்பாலும், இலத்தீன் மற்றும் பிரெஞ்சு மொழிகளிலேயே எழுதியுள்ளார். சட்டம், தத்துவம் ஆகியவற்றைக் கற்ற இலைபுனிட்சு, இடாய்ச்சுலாந்து நாட்டுப் பிரபுக்கள் இருவர் குடும்பங்களில் பல விதமான பணிகளையும் செய்யும் ஒருவராக இருந்தார். இக் குடும்பங்களில் ஒன்று இவர் பணி புரியும் காலத்திலேயே இங்கிலாந்தில் அரச குடும்பம் ஆகியது. அக் காலத்தில் இலைபுநிட்சு ஐரோப்பிய அரசியலிலும், அரசத் தந்திரத் துறையிலும், பெரும் பங்கு வகித்தார். அத்துடன், தத்துவவியலின் வரலாற்றிலும், கணித வரலாற்றிலும், இதே போன்ற பெரும் பங்கு இவருக்கு உண்டு. நியூட்டனுக்குப் வேறாக இவரும் நுண்கணிதத்தைக் (Calculus) கண்டு பிடித்தார். இதில் இவரது குறியீடுகளே இன்றுவரை பயன்பாட்டில் உள்ளன. வாழ்க்கைக் குறிப்பு இவர் 30 ஆண்டு கால யுத்தமுடிவில் சிட்ரிக் லெய்பினிஸ், கத்தரினா ஸ்மக்கிற்கும் 1647ல் 07 மாதம் முதல் நாள் பிறந்தார் மேற்கோள்கள் வெளி இணைப்புகள் Translations by Jonathan Bennett, of the New Essays, the exchanges with Bayle, Arnauld and Clarke, and about 15 shorter works. Gottfried Wilhelm Leibniz: Texts and Translations, compiled by Donald Rutherford, கலிபோர்னியா பல்கலைக்கழகம் (சான் டியேகோ) Leibnitiana, links and resources edited by Gregory Brown, ஹியூஸ்டன் பல்கலைக்கழகம் Philosophical Works of Leibniz translated by G.M. Duncan (1890) The Best of All Possible Worlds: Nicholas Rescher Talks About Gottfried Wilhelm von Leibniz's "Versatility and Creativity" "Protogæa" (1693, Latin, in Acta eruditorum) – Linda Hall Library Protogaea (1749, German) – full digital facsimile from Linda Hall Library Leibniz's (1768, 6-volume) Opera omnia – digital facsimile Leibniz' arithmetical machine, 1710, online and analyzed on BibNum [click 'à télécharger' for English analysis] Leibniz' binary numeral system, 'De progressione dyadica', 1679, online and analyzed on BibNum [click 'à télécharger' for English analysis] 1646 பிறப்புகள் 1716 இறப்புகள் செருமானியக் கணிதவியலாளர்கள் செருமானிய மெய்யியலாளர்கள் செருமானிய அறிவியலாளர்கள் செருமானிய எழுத்தாளர்கள் இலத்தீன் எழுத்தாளர்கள் செருமானியக் கண்டுபிடிப்பாளர்கள் செருமானிய இயற்பியலாளர்கள் அறிவாய்வியலாளர்கள் அறிவியலின் மெய்யியலாளர்கள் பகுத்தறிவாளர்கள் 18 ஆம் நூற்றாண்டு மேற்குலக மெய்யியல் 17 ஆம் நூற்றாண்டு மேற்குலக மெய்யியல்


text: தட்பவெப்பநிலை தட்பவெப்பநிலை (Climate) என்பது ஒரு குறிப்பிட்ட பகுதியில் நீண்டகால அடிப்படையிலான வெப்பநிலை, ஈரப்பதன், மழைவீழ்ச்சி, வளிமண்டலத் துகள் எண்ணிக்கை போன்ற பல காரணிகளை உள்ளடக்கியது ஆகும். இது வானிலை (weather) என்பதிலிருந்து வேறுபட்டது. வானிலை என்பது குறிப்பிட்ட நேரத்தின் நிலைமைகள் தொடர்பானது ஆகும். குறிப்பிட்ட இடமொன்றின் தட்பவெப்பநிலை அது இருக்கும் நில நேர்க்கோடு, நிலவகை, குத்துயரம், பனி மூடல், அருகிலுள்ள பெருங்கடல்களும் அவற்றில் நீரோட்டங்களும் போன்றவற்றினால் தாக்கத்துக்கு உள்ளாகிறது. வெப்பநிலை, மழைவீழ்ச்சி முதலிய சுட்டளவுகளைப் பயன்படுத்தி, தட்பவெப்பநிலையைக் குறிப்பிட்ட தட்பவெப்பநிலை வகைகளாக வகைப்படுத்த முடியும். மிகவும் பொதுவாகப் பயன்படுத்தப்படும் வகைப்பாட்டு முறை தொடக்கத்தில் விளாடிமிர் கோப்பென் என்பவரால் உருவாக்கப்பட்டது ஆகும். 1948 ஆம் ஆண்டிலிருந்து பயன்பாட்டிலிருக்கும் தோர்ண்த்வெயிட் முறை முன் கூறிய வெப்பநிலை மழை வீழ்ச்சி ஆகியவற்றுடன் ஆவியூட்டளவையும் சேர்த்துக் கொள்கிறது. இவ்வகைப்பாடு விலங்கினங்களின் பல்வகைமை பற்றியும், அவற்றின் மீதான தட்பவெப்பநிலை மாற்றங்களின் தாக்கம் பற்றியும் ஆய்வு செய்வதற்குப் பயன்படுகிறது.


'நிழலின் குரல்' நிஜம் ஒன்று வெளிச்சத்தில் நடக்கும்போது நிழல் உற்பத்தியாகி நிஜத்தை பின் தொடர்வது இயற்கை. நிஜம் பேசும், நிழல் பேசுமோ? ஆனால் இந்த நாவலில் நிழல் பேசுகிறது. பேசுவது மட்டும் இல்லை. சில அதிரடி நடவடிக்கைகளை எடுக்கிறது. அந்த நிழல் யார் என்பதுதான் சஸ்பென்ஸ். இந்த நாவலில் வரும் கதாபாத்திரங்கள் ஒவ்வொருவரும் வித்தியாசமான முறையில் மரணத்தை தழுவும் போது, கொலையாளி யாராக இருக்கும் என்ற மலைப்பு படிக்கும் வாசகர்களுக்கு ஏற்படுவது உறுதி. கொலையாளியைக் கண்டுபிடிக்க விவேக்கும், இன்ஸ்பெக்டர் கோகுல்நாத்தும் எடுக்கின்ற முயற்சிகள் கடைசியில் வெற்றி பெற்று கொலையாளி யார் என்பதைக் காட்டும்போது வாசகர்கள் 'அட!' என்று சொல்லி திகைக்கபோவது உறுதி. உண்மையான குற்றவாளிகளை போலீஸ் தண்டிக்காமல் விட்டால், அந்த தண்டிக்கும் வேலையை வேறு யாராவது எடுத்துக் கொண்டு செயல்படுத்துவதை யாராலும் தடுக்க முடியாது. சட்டம் இந்த செயலைக் கடுமையாய்ப் பார்த்தாலும், நியாயமும் தர்மமும் கனிவேடு பார்க்கும். சட்டத்தை கையில் எடுத்துக் கொள்வது தவறு என்று சொல்பவர்கள் வைரத்தை வைரத்தால்தன் அறுக்க முடியும் என்கிற உண்மையை ஒப்புக் கொள்ளத்தான் வேண்டும். மேற்சொன்ன வாசகர்களைத்தான் 'நிழலின் குரல்' நாவல் சம்பவங்களாக்கி காட்டுகின்றது. - ராஜேஷ்குமார் Publication Details - Publisher: - Pustaka Digital Media Format - OverDrive Read 103.2 KB - Adobe EPUB eBook 103.2 KB